împărăţia  de  o  mie  de  ani 


„Dar,  preaiubiţilor,  să  nu  uitaţi  un  lucru:  că,  pentru  Domnul,  o  zi  este  ca  o  mie  de  ani, 

şi  o  mie  de  ani  sunt  ca  o  zi."  ( 2  Petru.  3/8.) 

* 

„Apoi  am  văzut  coborându-se  din  cer  un  înger  care  ţinea  în  mână  cheia  Adâncului  şi  un 
lanţ  mare. 

El  a  pus  mâna  pe  balaur,  pe  şarpele  cel  vechi,  care  este  diavolul  şi  Satana,  şi  l-a  legat 
pentru  o  mie  de  ani. 

L-a  aruncat  în  Adânc,  l-a  închis  acolo  şi  a  pecetluit  intrarea  deasupra  lui,  ca  să  nu  mai 
înşele  neamurile,  până  se  vor  împlini  cei  o  mie  de  ani.  După  aceea  trebuie  să  fie  dezlegat  pentru 
puţină  vreme. 

Şi  am  văzut  nişte  scaune  de  domnie;  şi  celor  ce  au  şezut  pe  ele  li  s-a  dat  judecata.  Şi  am 
văzut  sufletele  celor  ce  li  se  tăiase  capul  din  pricina  mărturiei  lui  Iisus  şi  din  pricina  Cuvântului 
lui  Dumnezeu,  şi  ale  celor  ce  nu  se  închinaseră  fiarei  şi  icoanei  ei  şi  nu  primiseră  semnul  ei  pe 
frunte  şi  pe  mână.  Ei  au  înviat  şi  au  împărăţit  cu  Hristos  o  mie  de  ani. 

Ceilalţi  morţi  n-au  înviat  până  nu  s-au  sfârşit  cei  o  mie  de  ani.  Aceasta  este  întâia  înviere. 

Fericiţi  şi  sfinţi  sunt  cei  ce  au  parte  de  întâia  înviere!  Asupra  lor  a  doua  moarte  n-are 
nicio  putere;  ci  vor  fi  preoţi  ai  lui  Dumnezeu  şi  ai  lui  Hristos  şi  vor  împărăţi  cu  El  o  mie  de  ani. 

Când  se  vor  împlini  cei  o  mie  de  ani,  Satana  va  fi  dezlegat"  (Apoc.  20/1-7.) 


împărăţia  de  o  mie  de  ani 


Selecţie  de  texte  din  Cuvântul  lui  Dumnezeu  pe  această  temă. 


Iată,  mergem  înainte  şi  cu  duhul  atent,  căci  duhul  îl  ţine  treaz  pe  creştin  în  faţa  înţelesurilor 
tainelor  lui  Dumnezeu.  Să  nu  fim  slabi  nici  cu  trupul,  dar  îngreuierea  trupului  vine  de  la  neatenţia 
duhului,  iubiţii  Mei.  Eu  am  vorbit  mult  de  tot  poporului  Meu  cel  de  azi,  care  a  avut  pe  masă  tainele 
lui  Dumnezeu,  şi  poporul  nu  a  îmbătrânit  în  înţelepciune  după  câtă  carte  a  mâncat  de  la  Mine.  Şi 
unii  din  poporul  Meu  nu  au  folosit  nimic  din  multa  vorbire  a  lui  Dumnezeu,  şi  ca  şi  tânărul  care  la 
vorbirea  lui  Pavel  i  s-a  îngreuiat  duhul  şi  trupul  şi  a  căzut  de  sus  şi  a  murit,  aşa  şi  trupul  acestui 
popor,  dacă  nu  a  avut  în  el  duh  atent  a  adormit  în  casa  tainelor  înalte  şi  a  căzut  jos  din  pricina 
somnului  adânc  al  duhului,  şi  a  stat  cu  trupul  căzut,  şi  Eu  mereu  îl  deşteptam  şi  îl  înviam,  aşa  cum 
Pavel  a  înviat  pe  tânărul  care  a  căzut  de  sus  din  pricina  îngreuierii  şi  a  somnului  adânc  în  care 
stătea. 


O,  iubiţii  Mei,  cât  de  greu  a  pătruns  Dumnezeu  cu  lucrarea  Lui  peste  om,  cu  lucrarea  de 
răscumpărare  din  plata  păcatului  neascultării  şi  a  robiei  lui  Lucifer!  Căci  oamenii  au  făcut  numai 
rău  pe  pământ,  şi  a  pierdut  Domnul  pe  tot  omul  de  pe  pământ  aducând  înec  peste  pământ,  şi  a 
rămas  un  om  cu  casa  sa,  un  om  pe  care  l-a  văzut  Dumnezeu  că-i  plăceau  căile  dreptăţii,  şi  apoi  a 
lucrat  Dumnezeu  peste  Avraam  şi  a  rostit  prin  el  făgăduinţa  mântuirii  omului.  A  venit  atunci  Tatăl 
Meu  şi  S-a  folosit  de  trup  şi  a  ieşit  înaintea  lui  Avraam  şi  l-a  binecuvântat  pe  Avraam,  şi  a  răscum¬ 
părat  Dumnezeu  pe  om  prin  făgăduinţa  făcută  peste  Avraam  şi  peste  urmaşul  lui  Avraam,  Care 
avea  să  vină  la  vremea  cuvenită  să  plinească  taina  răscumpărării.  Iată,  Tatăl  Meu  l-a  binecuvântat 

pe  Avraam,  Melchisedec  l-a  binecuvântat  pe  Avraam,  căci  Melchisedec  era  preotul  lui  Dumnezeu 
şi  era  mai  mare  ca  Avraam.  Nimeni  nu  putea  fi  mai  mare  ca  Avraam  pe  pământ,  căci  lui  îi 
dăduse  Tatăl  Meu  făgăduinţa,  şi  iată,  Cel  mai  mare  ca  Avraam  l-a  binecuvântat  pe  el.  A 
folosit  trup  Tatăl  Meu  şi  L-a  binecuvântat  pe  Cel  mic,  pe  Fiul  Său  L-a  binecuvântat  în 
Avraam.  Şi  cine  l-a  făcut  preot  pe  Melchisedec?  Căci  tatăl  său  cel  după  trup  era  slujitor  la  idoli  şi 
jertfea  copii  ai  cetăţii  Salemului  închinându-se  idolilor,  şi  pe  Melchisedec  l-a  durut  prea  tare 
această  nelegiuire  şi  a  ridicat  mâinile  spre  Tatăl  Meu  şi  a  rostit  cerere  să  fie  pierdută  toată  ţara 
Salemului  şi  să  nu  mai  rămână  nimic  din  ea,  ca  să  nu  se  mai  săvârşească  atâta  rătăcire  şi  minciună. 
Şi  a  pierit  în  clipa  aceea,  într-o  clipă  a  pierit  cetatea  şi  nu  s-a  mai  cunoscut  că  a  fost,  şi  a  rămas  el 
singur  şi  a  plecat  la  Dumnezeu  şi  s-a  sălăşluit  în  munţi,  şi  Tatăl  Meu  l-a  numit  preot  al  Său,  pentru 
că  Melchisedec  a  adus  jertfa  dragostei  sale  pentru  Domnul,  şi  nimeni  nu  a  adus  o  mai  mare  jertfă 
ca  şi  el.  El  a  adus  jertfă  Domnului  toată  cetatea,  toată  spiţa,  şi  tot  neamul  său  l-a  adus  jertfă 
numai  cu  cuvântul,  iubiţii  Mei,  şi  a  rămas  fără  spiţă,  fără  neam,  fără  început  şi  fără  sfârşit.  Nu  se 
mai  cunoştea  începutul  său,  începutul  neamului  său  pe  nicăieri,  şi  nici  urmă  din  sfârşitul  neamului 
său,  că  aşa  de  bine  s-a  aşezat  locul  în  care  era  Salemul,  că  nimeni  dacă  ar  fi  trecut  pe  deasupra  nu 
ar  fi  bănuit  că  acolo  ar  fi  avut  loc  o  schimbare.  Cine  mai  putea  şti  de  începutul  zilelor  sale?  Nimeni, 
aşa  cum  nimeni  nu  a  cunoscut  sfârşitul  său.  El  era  preotul  lui  Dumnezeu,  pentru  că  îi  adusese  jertfă 
lui  Dumnezeu  tot  ce  a  fost  al  său,  toată  moştenirea  lui,  şi  el  nu  a  rămas  cu  nimic  decât  cu  trupul 
său  şi  cu  Dumnezeul  său. 

O,  mare  taină  este  aceasta,  dar  voi  nu  o  puteţi  purta  acum,  copii  ai  poporului  Meu, 

căci  Tatăl  Meu  a  folosit  trup  şi  a  binecuvântat  pe  Avraam  şi  pe  urmaşul  său,  şi  aceasta  este  lucra¬ 
rea  Tatălui  Meu,  în  care  şi  voi  staţi,  şi  iată,  lucraţi  după  rânduiala  lui  Melchisedec,  şi  prin 
cuvânt  lucraţi,  aşa  cum  Melchisedec  prin  cuvânt  a  adus  jertfă  lui  Dumnezeu  şi  a  fost  numit 
preot  în  veac,  preotul  lui  Dumnezeu,  prin  care  Tatăl  Meu  Şi-a  făcut  lucrarea  Sa  de  pecetluire  a 
făgăduinţei  făcute  peste  Avraam. 

Cu  cine  să  vorbesc  Eu  despre  lucrarea  Tatălui  Meu?  Să  vorbesc  cu  bătrânii  acestui  popor, 
căci  cu  tinerii  nu  pot  vorbi  tainele  cele  mari.  Dar  unde  să  fie  bătrânii?  Dar  sunt  bătrâni  în  poporul 
Meu?  Iată,  cei  tineri  sunt  bătrânii  poporului  Meu,  şi  vorbesc  spre  ei,  şi  să  îmbătrânească  poporul 
Meu,  că  vremea  e  pe  sfârşite,  şi  a  îmbătrânit  vremea  aşteptând  să  crească  înţelepciunea  lui  Dum¬ 
nezeu  peste  oameni. 

O,  poporul  Meu,  te-am  tras  lângă  Mine  ca  să  te  aşez  apoi  şi  să  judeci  toate  seminţiile 
pământului,  după  cum  am  rostit  peste  Avraam  când  i-am  spus:  «în  tine  se  vor  binecuvânta 
toate  neamurile».  Avraam  a  fost  omul  peste  care  Tatăl  ceresc  a  rostit  făgăduinţa,  şi  în  calea  căruia 
a  ieşit  cu  pâine  şi  cu  vin  şi  cu  untdelemnul  ceresc  al  cuvântului  făgăduinţei.  Avraam  a  fost  cu 
binecuvântare  tainică,  şi  a  lucrat  Ea  însăşi,  Sfânta  Treime  apoi,  şi  Şi-a  plinit  făgăduinţa  până  la 
capătul  lucrării  ei,  căci  aşa  s-a  spus:  «Ţie,  şi  urmaşului  tău».  Şi  iată,  Cel  ce  a  purtat  rodul  pomului 
vieţii  a  fost  făgăduit  lui  Avraam,  măi  copii,  şi  de  aceea  Avraam  a  avut  făgăduinţa,  şi  de  aceea  se 
spune  aşa,  dar  nu  se  înţelege  lucrarea  aceasta  de  către  fiii  poporului  Meu,  de  către  bătrânii  popo¬ 
rului  Meu.  Eu,  Domnul  Iisus  Hristos,  eram  în  sânul  lui  Avraam,  eram  făgăduit  de  Tatăl  Meu,  şi  de 
aceea  s-a  pus  peste  Avraam  Scriptura  care  spune:  «în  tine  se  vor  binecuvânta  toate  neamurile!», 
adică  în  coapsele  lui  Avraam,  prin  cuvântul  făgăduinţei. 

Iată  de  ce  s-a  mântuit  omul  care  a  fost  mai  înaintea  întrupării  Mele  între  oameni:  pentru  că 
Tatăl  Meu  a  pregătit  în  sânul  lui  Avraam  locul  aşteptării  Fiului  Său  Cel  întrupat,  căci  pomul  vieţii, 


2 


împărăţia  de  o  mie  de  ani 


măi  copii,  Eu  sunt,  şi  am  fost  aşteptat  să  port  rod  şi  să  fiu  catapeteasmă  de  intrare  în  rai,  şi 

de  aceea  zice  Scriptura  că  nimeni  nu  poate  să  intre  decât  prin  Mine,  şi  zice  că  Eu  sunt  uşa,  şi  pe  ea 
s-a  făcut  primul  pas  în  rai.  Eu  am  înviat  întâi  dintre  morţi,  şi  apoi  fiecare,  la  rândul  cetei  sale 

după  cum  a  fost  făgăduinţa  rostită.  Şi  cine  a  fost  primul  intrat  în  rai?  Iată,  tâlharul  a  intrat  în  rai, 
şi  deşi  a  avut  cu  el  cheia  nu  i  s-a  deschis  uşa  până  ce  Eu  n-am  înviat  mai  întâi.  El  a  ajuns  cu  crucea 
şi  a  vestit  pe  îngerul  din  faţa  raiului,  dar  acela  nu  i-a  deschis  până  ce  Eu  n-am  ajuns,  căci  mai  întâi 
am  fost  în  iad,  şi  apoi  am  înviat,  şi  am  devenit  uşa  de  intrare  spre  pomul  vieţii,  care  este  în  rai,  care 
este  Sfânta  Sfintelor  Treimii  Dumnezeieşti,  şi  atunci  s-a  început  împărăţia  Iui  Dumnezeu  peste 
cei  vii  şi  peste  cei  morţi.  ( Vezi  selecţia  tematică:  împărăţia  cerurilor  nu  vine  în  chip  văzut”,  -  şi 
pe  jumpshare;  eclocr;  joomag;  authorstream;  archive;  Google  Drive;  Scribd;  pubhtmlS,  n.r.) 

Dar  lumea  cea  fără  cunoştinţă  nu  înţelege  nimic,  căci  atunci  a  biruit  Dumnezeu  peste 
moarte,  şi  moartea  a  fost  înghiţită  de  biruinţă,  căci  fiecare  suflet,  de  atunci,  se  ridică  la  rândul 
cetei  sale  şi  înviază  dacă  a  plecat  spre  Mine  însoţit  de  Mine,  după  cum  este  scris:  «Fericiţi  şi 
sfinţi  sunt  cei  care  au  parte  de  învierea  cea  dintâi,  căci  asupra  lor  moartea  cea  de  a  doua  nu 
mai  are  putere,  şi  sunt  preoţi  ai  lui  Dumnezeu  şi  împărăţesc  cu  Hristos  o  mie  de  ani».  Iar  cei  ce 
nu  au  plecat  întru  Hristos,  aceia  nu  înviază,  şi  aşteaptă  cealaltă  mie  de  ani,  şi  iată,  satana  şi-a 
sfârşit,  aproape,  nimicirea  sa  şi  înşelarea  sa  peste  neamurile  pământului,  iar  cei  morţi  întru  Hristos 
se  vor  ridica  cu  toţii,  spre  răscumpărarea  trupurilor  lor,  căci  ei  au  împărăţit  cu  Hristos,  şi  împărăţia 
lui  Hristos  se  aşează  să  judece.  {Vezi  selecţia  tematică: învierea  morţilor”,  -  şi  pe  edocr;  Scribd; 
jumpshare;  archive;  authorstream;  Google  Drive;  pubhtml5;  ioomag,  n.r.) 

O,  poporul  Meu,  nici  acum  nu  poţi  purta  această  taină  a  învierii  morţilor,  nici  acum, 
şi  ar  fi  trebuit  să  o  pricepi  până  acum.  Dar  Eu  am  pus  capac  bine  aşezat  peste  taina  aceasta,  şi 
iată,  cei  înţelepţi  pricep  această  taină  care  este  rostită  atunci  când  tu  spui  aşa:  «. Aştept  învierea 
morţilor  şi  viaţa  veacului  ce  va  să  fie».  O,  dacă  aşteptai,  ştiai  ce  aştepţi,  şi  dacă  ştiai,  aşteptai.  Dar 
nu  ai  aşteptat,  şi  iată,  nu  ştii,  şi  ochii  tăi  sunt  ţinuţi  să  vadă  şi  nu  vezi,  că  nu  citeşti  cartea  şi  nu  ştii 
dacă  nu  citeşti.  Şi  ca  să  citeşti  în  ea  şi  ca  să  înţelegi,  trebuie  să  fii  coborât  din  cer,  măi  creştine, 
trebuie  să  te  sui  la  cer  şi  să  te  cobori  să  citeşti  apoi.  Eu  am  venit  să-ţi  dau  mâna  şi  să-ţi  arăt  cele 
cereşti,  şi  tu  nu  Mi-ai  dat  mâna  ca  să  vii  cu  Mine  şi  să  vezi  şi  să  înţelegi  şi  să  crezi.  Eu  am  venit  cu 
cerul  spre  tine,  poporul  Meu,  dar  tu  nu  vezi,  căci  ochii  tăi  sunt  ţinuţi  să  vadă,  sunt  ţinuţi  de  necre¬ 
dinţă  şi  nu  Mă  cunoşti  în  frângerea  pâinii  aşa  cum  M-au  cunoscut  după  înviere  cei  din  Emaus.  Dar 
şi  acum  tot  după  înviere  sunt,  şi  sunt  cu  tine  pe  cale  şi  îţi  vorbesc  din  Scripturi,  dar  ochii  tăi  nu-şi 
mai  dau  drumul  ca  să  vadă,  şi  Eu  vin  să  te  rog  să-ţi  cumperi  untdelemn  de  la  Mine  şi  să-ţi  ungi 
ochii  şi  să  vezi,  ca  să  iei  aurul  şi  veşmântul  Meu  pe  tine,  că  iată,  Eu  stau  şi  bat  la  uşa  ta.  Deschide  - 
Mi,  deschide,  ca  să  vezi!  Şi  dacă  nu  vei  vedea,  înseamnă  că  nu-Mi  vei  deschide,  dar  dacă  Eu  te 
iubesc,  te  voi  mustra  cu  dreptate  ca  să  vii  spre  pocăinţă,  poporul  Meu  de  la  sfârşit,  că  străin  eşti  tu, 
popor  de  la  sfârşit,  şi  nu  te  mai  uiţi  spre  începutul  tău. 

Eu  vreau  să  te  unesc  cu  începutul  tău,  fiule,  ca  să  nu  rămâi  pentru  sfârşit.  Vreau  să  te  aduc 
iar  întru  început,  că  iată,  pomul  vieţii,  care  era  în  rai,  în  raiul  cel  din  Eden,  era  singurul  din 
pomii  raiului  care  nu  avea  rod;  era  alături  de  pomul  cunoştinţei  binelui  şi  a  răului,  dar  nu  avea 
rod  pomul  vieţii,  că  dacă  avea,  lua  omul  şi  din  acela,  că  nu  a  ascultat  omul  ca  să  nu  ia  şi  ca  să  nu 
moară,  şi  de  aceea  a  fost  omul  scos,  ca  nu  cumva  să  întindă  mâna  în  vremea  rodului  şi  să  rupă 
rodul  fără  să  fie  împlinit;  ca  nu  cumva  să  ia  şi  să  trăiască  în  veci  în  rai  în  neascultare.  Şi  a  fost  pus 
iarăşi  pe  pământ  omul,  şi  el  a  tras  spre  pământ  şi  s-a  întors  în  pământ.  Dar  pomul  vieţii  Eu  eram, 
şi  am  purtat  rod  acum  două  mii  de  ani  şi  am  fost  uşa  de  intrare  spre  pomul  vieţii.  Eu  eram 


3 


împărăţia  de  o  mie  de  ani 


pomul  vieţii,  şi  tot  Eu  eram  uşa  spre  pomul  vieţii,  şi  am  înviat  şi  am  legat  pe  diavolul  pentru 
o  mie  de  ani  şi  am  împărăţit  întru  împărăţia  Mea.  Dar  voi  nu  înţelegeţi  cum  a  fost  aceasta,  că 
omul  cel  ce  se  închina  lui  Lucifer,  acela  forţa  fiii  împărăţiei  Mele,  forţa  pe  cel  ce  credea  în  Hristos 
să  se  plece  fiarei  făcute  de  mâna  omului,  şi  dacă  nu  se  închina  fiarei,  era  mucenicit  pentru  mărturia 
lui  Hristos,  căci  Eu  împărăţeam  în  cei  credincioşi  Mie  şi  biruiam  prin  sângele  cel  vărsat  întru 
numele  Meu  şi  pentru  mărturia  Mea  şi  ridicam  gloatele  spre  credinţă  şi  împărăţeam  şi  sfinţeam 
pământul,  şi  diavolul  era  legat.  Cel  ce  aude  bine,  acela  să  înţeleagă,  căci  diavolul  nu  biruia  pe 
creştinii  Mei,  pe  fiii  împărăţiei  Mele  peste  care  Eu  împărăţeam. 

Şi  iată,  tată,  ce  străin  eşti  tu  de  început,  poporule  creştin  de  la  sfârşit.  Că  după  ce  au  biruit 
toţi  din  vremea  aceea  cât  diavolul  a  fost  legat,  apoi  Eu  i-am  sculat  pe  toţi  ca  să  împărăţească  cu 
Mine  o  mie  de  ani,  şi  aceştia  sunt  cei  ce  te  ajută  pe  tine  azi,  poporule  de  la  sfârşit.  Aceasta 
este  biserica  Mea  cea  de  la  început,  cea  dintâi,  dar  iată,  cea  de  la  sfârşit,  ajutată  de  atâţia  sfinţi 
mucenici  care  s-au  sculat  şi  au  împărăţit  lucrând  întru  putere,  s-a  lăsat  momită  de  diavolul,  cel 
care  a  fost  dezlegat  pentru  puţină  vreme,  şi  a  intrat  sămânţa  rătăcirii  în  cei  credincioşi,  căci  faţa 
ascunsă  a  diavolului  a  rămas  în  mintea  oamenilor  şi  s-au  despărţit  oile  de  capre,  şi  oile  au  rămas 
puţine  şi  s-au  făcut  capre  şi  s-au  ales  la  dreapta  şi  la  stânga.  Dar  lupul  cel  pribeag  căuta  mereu  la 
oi,  că  ele  erau  puţine,  şi  băga  frica  în  oi  şi  în  ciobanii  de  la  oi,  şi  oile  nu  s-au  luptat,  şi  nu  trezeau 
pe  ciobani,  şi  au  început  să  se  ascundă  pe  dealuri  şi  pe  munţi,  până  ce  nu  au  mai  ştiut  drumul  spre 
staul.  Şi  iată,  biserica  cea  de  la  sfârşit  s-a  înstrăinat  de  început,  căci  oaia  nu  a  mai  păscut 
păşune  cunoscută  şi  s-a  învăţat  să  rătăcească  fără  păstor  şi  nu  Mă  mai  cunosc  oile  de  la 
sfârşit,  nu  mai  cunosc  glasul  Păstorului.  ( Vezi  selecţia  tematică:  Adevărata  biserică”,  -  şi  pe 
eclocr;  jumpshare ;  authorstream;  joomag;  Google  Drive;  Seri  bel;  archive.org;  pubhtml5,  n.r.)  Şi 
ce  să  fi  făcut  Dumnezeu,  decât  ceea  ce  era  scris,  ca  să  înceapă  să  sune  din  trâmbiţele  Sale  şi  să 
anunţe  calea  venirii  Mirelui  la  mireasă,  la  biserica  Sa.  ( Vezi  selecţia  tematică:  Trâmbiţele  apo¬ 
caliptice  ”,  -  şi  pe  eclocr;  jumpshare;  authorstream;  joomag;  archive;  Google  Drive;  Scribd;  pu- 
bhtmlŞj  n.r.) 

Dar  odată  cu  trâmbiţarea,  iată,  şi  Gog  şi  Magog  au  primit  dezlegarea  diavolului  peste  ei,  ca 
să-şi  umple  cupa  rătăcirii  lor  şi  să  fie  apoi  mistuiţi  de  focul  cel  din  cer  coborât,  de  Duhul  lui 
Dumnezeu,  Care  va  curăţi  fărădelegea  de  pe  pământ.  ( Vezi  selecţia  tematică:  „Focul  apoca¬ 
liptic”,  -  şi  pe  edocr;  Joomag;  authorstream;  archive;  Jumpshare;  Scribd;  Google  Drive;  pu- 
bhtmlS;  n.r.)  Iată  şi  sfârşitul  acestei  săptămâni  dumnezeieşti,  care  a  purtat  în  mijlocul  ei 
trâmbiţarea  legământului  cel  pentru  sfârşitul  tainei  lui  Dumnezeu  şi  pentru  încetarea  jertfei 
şi  pentru  venirea  şi  pregătirea  venirii  Domnului  Iisus  Hristos.  Şi  dacă  Eu  am  venit,  totul  a 
încetat  dacă  am  venit,  şi  am  lucrat  apoi  ca  să  mai  scap  ceea  ce  mai  era  de  scăpat,  şi  de  aceea  am 
spus  Eu  atunci  că  s-a  luat  de  pe  pământ  scaunul  împăraţilor,  iar  cei  ce  mai  vor  să  împărăţească,  să 
stea  ca  Domnul,  pe  cruce,  şi  nu  altfel.  Şi,  de  unde?!  că  împăraţii  nu  au  cunoscut  nimic,  şi  au  rămas 
la  locul  lor.  Dar  aceia  nu  au  împărăţia  Mea,  şi  o  au  pe  a  lor,  şi  nu  rămâne  nimic  la  deschiderea 
cărţilor  care  se  vor  citi,  aşa  cum  am  spus  Eu  acestui  popor,  că  aşa  i-am  spus,  şi  demult  i-am  spus: 
«Copii  ai  poporului  Meu,  puţin  mai  e  şi  vom  da  mâna,  şi  vom  citi  cartea  proorociei  de  azi,  de  la 
început  şi  până  la  sfârşit,  în  faţa  a  mii  şi  milioane  de  făpturi».  Şi  am  spus  că  « Mare  va  fi  ziua 
aceea  când  Eu,  Domnul,  voi  profeţi  în  faţa  a  multe  popoare  şi  se  va  zidi  din  nou  biserica  cea 
dintâi». 


Şi  iată,  Gog  şi  Magog  cântă  şi  ţipă  şi  se  zvârcoleşte,  şi  diavolul  zbiară  ca  niciodată,  şi 
proorocul  mincinos  îşi  vede  minciuna,  căci  veacurile  sunt  în  mâinile  Tatălui  Meu  şi  nu  este  înţelept 

să  priceapă  aceasta.  ( Vezi  selecţia  tematică:  Proorocul  mincinos  şi  ecumenismul” .  -  şi  pe  edocr; 
jumpshare;  authorstream;  pubhtmlS;  joomag;  Archive;  Google  Drive;  Scribd,  n.r.)  Nici  profeţii 
nu  au  priceput  ce  scriu,  nici  cei  de  departe,  nici  cei  de  aproape,  şi  stau  şi  se  uită  din  cer  şi  nu  pricep 
cum  vine,  căci  iată,  tainele  se  descurcă  pe  pământ,  şi  raiul  şi  Ierusalimul  se  aşează  ca  să  pri¬ 
mească  pe  cei  ce  vor  veni  la  sărbătoarea  acelei  zile  când  se  va  deschide  cartea  aceasta  şi  se 
va  citi  din  ea,  ( Vezi  selecţia  tematică:  „  Cartea  Mielului  ”,  -  şi  pe  edocr:  jumpshare;  authorstream ; 
joomag;  Google  Drive;  Scribd:  pubhtml5;  archive.org;  n.r.)  şi  vor  sta  în  faţă  morţii  cei  mari  şi  cei 
mici  şi  se  va  deschide  iezerul  cu  foc  pentru  cei  mincinoşi,  pentru  moartea  cea  de  a  doua. 

Copii  ai  poporului  Meu,  sculaţi-vă  şi  învăţaţi  lecţia  aceasta,  ca  să  ştiţi  cum  vine  să  aşteptaţi 
învierea  morţilor  şi  viaţa  veacului  ce  va  să  fie.  Toată  lumea  zice  că  e  mincinos  Domnul  prin  profeţii 
Săi,  dar  nu  e  aşa.  Lumea  nu  înţelege  că  Eu  Mi-am  anunţat  împărăţia,  şi  nu  înţelege  dacă  nu  se 
întoarce  să  se  uite  spre  început.  Şi  iată,  morţii  vor  învia,  dar  Eu  vă  spun  că  au  şi  înviat,  şi  lumea 
nu  va  avea  ochi  să  vadă,  căci  ochii  lumii  sunt  ţinuţi  să  vadă. 

O,  poporul  Meu,  de  câte  ori  am  voit  să-ţi  deschid  ochii,  şi  nu  ai  voit!  De  câte  ori  te-am 
băgat  sub  mantia  Mea,  şi  nu  ai  stat!  Iată,  eşti  cu  inima  pustie.  Deschide-Mi,  ca  să  intru  şi  să-L 
cunoşti  pe  Cel  ce  vine  întru  numele  Tatălui  şi  al  Fiului  şi  al  Sfântului  Duh  şi  să  mănânci  cu  Mine 
Pastele  cel  nou  întru  împărăţie  nouă,  poporul  Meu  de  la  sfârşit  care  eşti  lângă  venirea  Mea.  Dar 
Eu  îţi  zic  că  am  venit,  şi  tu  nu  M-ai  cunoscut.  Cine  a  grăit  cu  tine,  popor  de  la  sfârşit?  Nu  a  grăit 
Dumnezeu  cu  tine?  Oare,  altcineva  a  grăit  cu  tine?  Şi  tu  ce  ai  făcut?  Tu  ai  mâncat  şi  ai  băut  şi  te- 
ai  însurat  şi  te-ai  măritat  şi  ai  înmulţit  păcatul  trupului  tău  şi  ai  zis  că  trăieşti  după  carte.  Şi  Eu 
lucram  lângă  tine  cetate  de  scăpare,  şi  rai,  şi  Ierusalim  nou;  ( Vezi  selecţia  tematică:  România  - 
Noul  Ierusalim  -  Noul  Canaan  ”,  -  şi  pe  edocr;  jumpshare;  authorstream;  Google  Drive;  scribd; 
archive;  pubhtml5;  joomag,  n.r.)  lucram  şi  te  strigam  să  intri  şi  ziceam:  «Intră,  poporul  Meu,  şi 
trage  uşa  după  tine!».  Şi  îţi  mai  spun  şi  azi:  intră,  poporul  Meu,  în  binele  tău  şi  al  Meu,  că  pentru 
tine  am  binele  Meu!  Intră,  ca  să  nu  rămâi  pe  afară,  că  nu  ai  să  mai  cunoşti  locul  unde  ai  stat! 
Intră,  şi  să  nu  mai  ieşi  afară,  că  afară  sunt  câinii  şi  desfrânaţii  şi  vrăjitorii  şi  închinătorii  la  idoli  şi 
cei  ce  iubesc  minciuna.  Minciună  este  în  gura  celor  ce  mai  spun  că  este  încă  vreme.  Nu  mai  este 
vreme,  dar  te  aşteaptă  Dumnezeu  să  intri  în  binele  tău,  popor  binecuvântat  de  Mine.  Un  picuţ  mai 
avem  de  călătorit,  şi  la  capătul  călătoriei  e  sărbătoarea  cerului  pe  pământ,  şi  voi  frânge  pâine  şi  îţi 
voi  da,  şi  Mă  vei  cunoaşte  şi  te  vei  bucura  pe  veci.  întreabă  pe  Dumnezeu  ca  să  înţelegi.  Vino  şi 
bate  şi  Mă  întreabă  ca  să-ţi  spun  ce  nu  înţelegi,  poporul  Meu  de  la  sfârşit,  ca  să  nu  rămâi  pentru 
sfârşit. 


Am  încă  multe  să-ţi  spun  mai  înainte  ca  să  Mă  arăt  venind  în  faţa  ta,  dar  le  poţi  tu 
purta  de  acum?  ( Vezi  selecţia  tematică:  Venirea  în  chip  văzut”,  -  şi  pe  edocr;  jumpshare; 
authorstream;  joomag;  archive;  Google  Drive;  Scribd;  pubhtml5,  n.r.)  Puţine  mai  sunt  de  călă¬ 
torit  şi  de  împlinit,  dar  cine,  tată,  te-a  orbit?  Cine  ţi-a  făcut  aşa  ceva?  Eu  am  venit  şi  M-am 
răstignit  şi  am  rămas  pentru  tine  şi  ţi-am  dat  cheia  împărăţiei  Mele;  ţi-am  dat  crucea,  cu  care  am 
descuiat  Eu  raiul,  căci  pentru  tine  l-am  descuiat,  iar  Eu  am  luat  ca  să  port  cheia  morţii  şi  a  iadului 
ca  să  nu  te  mai  bage  nimeni  acolo.  Dacă  o  dădeam  la  altcineva,  te  băga  altul  înapoi.  Dacă  ţi-o 
dădeam  ţie,  tu  eşti  răutăcios,  şi  îl  bagi  pe  fratele  tău  în  iad  când  te  superi  pe  el.  Ţi-am  dat  cheia 
raiului  ca  să  descui  şi  să  intri,  căci  Eu  sunt  uşa  pomului  vieţii,  şi  să  biruieşti,  fiule,  ca  să  mănânci 
cu  Mine,  poporul  Meu,  că  tu  nu  ştii  cum  vine  această  taină  mare,  care  este  în  mâna  Mea  şi  pe  care 
voiesc  să  ţi-o  întind  şi  să  te  prinzi  de  mână  cu  Mine. 

Trezeşte-te  spre  Mine,  că  Eu  sunt  uşa,  şi  sunt  împărăţind  cu  sfinţii  şi  cu  proorocii,  care 
lucrează  cu  tine,  popor  de  la  sfârşit.  Trezeşte-te,  că  tu  trebuie  să  mergi  cu  Mine  şi  s-o  trezim  pe 
cea  iubită,  s-o  trezim  pe  România,  că  pentru  asta  te-am  trecut  prin  această  şcoală,  ca  să  mergi  cu 
Mine  când  te  chem  să  mergi.  Mergi  cu  Mine,  măcar  o  milă  mergi  dacă  nu  vrei  să  mergi  două,  că 
te  iau  Eu  apoi  în  spate  pe  drumul  vestirii  dimineţii.  Mergi,  că  iată,  îţi  dau  binecuvântare  ca  să 
mergi,  că  te  chem  la  praznicul  cerului  pe  pământ. 

Iată,  Eu  strig  peste  România,  strig  să  o  trezesc,  şi  tu  să  nu  stai  cu  mâinile  în  buzunar,  să  nu 
mai  stai  aşa.  Nu  vă  învaţă  însăşi  firea  cât  de  urât  este  ca  să  stea  omul  cu  mâinile  în  buzunar?  Dar 
creştinului  îi  stă  rău,  şi  necuviincios  îi  stă,  când  stă  de  vorbă  unul  cu  altul,  când  stă  cu  mâinile  în 
buzunar  creştinul.  Creştinul  cel  plăcut  de  cer  nu  ar  trebui  să  aibă  buzunar  pe  haina  lui,  că  dacă  are, 
bagă  mâna  şi  stă  cu  mâinile  în  buzunar,  şi  rău  Mă  umple  de  durere  satana,  că  se  bucură  satana  de 
creştinul  care  stă  în  această  poziţie  necuviincioasă.  Creştinul  cel  împlinit  în  statul  său  cu  Dumne¬ 
zeu,  trebuie  să-şi  aibă  la  gât  sau  la  piept  trăistuţa  sa,  ca  să  nu  poată  sta  cu  mâinile.  Creştinul  trebuie 
să  fie  cu  îmbrăcăminte  cuviincioasă  şi  acoperită  de  slavă  cerească  şi  nu  pământească.  Dacă  i-aş 
spune  cum  ar  fi  să  aibă  haina  sa,  aş  fi  hulit  de  creştin.  Dar  vouă,  celor  ce  credeţi  în  întoarcerea 
Mea,  vă  spun:  nu  mai  folosiţi  buzunarele,  şi  acoperiţi  cu  haină  înfăţişarea  trupului  vostru,  cu  haină 
de  creştin  şi  nu  cu  haină  de  păgân.  Vine  vremea  să  aveţi  înfăţişare  plăcută,  de  creştin.  Faceţi- vă  cu 
mânuţele  voastre  hăinuţele  şi  lăsaţi-le  să  cadă  bine  şi  plăcut  pe  voi,  că  e  vremea  să  ieşiţi  din  lume 
şi  cu  această  înfăţişare.  Deosebiţi-vă,  ca  să  cunoască  lumea  pe  creştinul  Meu  şi  după  veşmântul 
cel  de  afară. 

Nu  mai  purta,  creştine,  haine  moi  şi  subţiri.  Nu  aşa,  fiule.  Până  când  aşa?  Eu  vreau  să  te 
deosebeşti  în  mijlocul  celor  cu  viaţa  păgână.  Creştinii  cei  mai  bătrâni  ai  neamului  tău  aveau  îm¬ 
brăcăminte  smerită,  care  acoperea  necuvioşia  trupului.  O,  nu  am  avut  cum  să-ţi  spun  că  nu-Mi 
place  acoperământul  trupului  tău,  creştine.  Nu  ai  avut  dragoste  ca  să  fii  şi  ca  să  pari  smerit  în 
mijlocul  oamenilor.  Ai  fi  avut  mai  multă  putere  în  faţa  morţii,  dar  nici  tu  nu  ai  iubit  viaţa.  O,  ce 
fel  de  haină  aş  fi  iubit  Eu  ca  să  o  ai  pe  tine!  Dar  nu  am  putut  pătrunde  peste  tine  cu  această  lege 
sfântă  şi  cuvioasă,  şi  nu  te-ai  cunoscut  nici  aşa  din  lume.  Şi  dacă  te-aş  ruga  acum  să  fii  cuviincios 
la  portul  de  creştin,  ai  zice  că  nu  ai  bani,  aşa  ai  zice,  aşa  ai  să  zici.  Dar  nu  aşa,  măi  creştine,  nu  mai 
sta  aşa,  nu  mai  sta  cu  mâinile  în  buzunar  de-acum.  Fă-ţi  o  trăistuţă  mică  şi  leagă-ţi-o  de  gât  sau 
prinde-ţi-o  de  cămăşuţă  în  dreptul  pieptului.  O,  când  văd  hăinuţa  ta  aşa  de  puţină,  aşa  de  mică,  aşa 
de  strânsă,  Mă  doare,  să  ştii  că  Mă  doare,  şi  nu  vrei  să  ieşi  din  lume. 

Nu  mai  sta,  creştine,  cu  mâinile  în  buzunar.  Rupe  buzunarul  de  pe  haina  ta  şi  nu  mai  sta  cu 
mâinile  în  buzunar,  şi  hai  la  lucrul  cărării  Mele,  hai  să  terminăm  de  pietruit  cărarea  venirii 
Mele  cea  văzută  de  tot  ochiul!  Hai  să  pregătim  pe  România,  că  acest  pământ  după  ce  va  fi  curat 
va  sta  în  faţa  slavei  Mele  şi  va  purta  slava  Mea  şi  a  ta  dacă  tu  te  scoli  acum  să  iubeşti  slava  Mea  în 
tine. 

Extras  din  Cuvântul  lui  Dumnezeu  la  soborul  sfinţilor  arhangheli  Mihail  şi  Gavriil,  din 
21-11-1993 

*** 

Amin,  amin  zic  ţie,  poporul  Meu:  cel  ce  crede  în  Mine  are  viaţă  veşnică  şi  nu  moare,  iar 
cel  ce  moare  nu  crede  în  Mine.  Cel  ce  crede  în  Mine  înviază  şi  este  viu  şi  crede,  iar  cel  ce  nu  mai 
crede  nu  mai  este  viu.  I-am  spus  omului  cel  dintâi,  i-am  spus  lui  Adam:  «Dacă  nu  vei  asculta, 
dacă  vei  lua  ce  ţi-am  spus  să  nu  iei,  vei  muri  în  ziua  aceea»,  pentru  că  cel  ce  nu  crede  ce-i  spun 

Eu,  acela  nu  mai  este  viu,  şi  nimeni  nu  înţelege  ce  înseamnă  sfârşitul  lumii,  nimeni,  poporul 
Meu.  Cel  ce  nu  crede  în  Mine,  acela  nu  este  viu.  Cuvântul  acesta  cu  care  vin  Eu  pe  pământ  de 
patruzeci  de  ani,  ba  chiar  de  patruzeci  şi  cinci  de  ani,  aşa  cum  scrie  în  Scripturi  şi  în  prooroci,  acest 
cuvânt  este  judecata  necredinţei,  căci  oamenii  nu  ştiu  ce  înseamnă  sfârşitul  lumii,  iar  necre¬ 
dinţa  se  întinde  peste  oameni  până  la  toate  marginile,  dar  şi  cuvântul  Meu  se  duce  ca  săgeata  care 
se  opreşte  deodată  la  locul  unde  cade  ea,  şi  sfârşitul  lumii  înseamnă  necredinţa  în  Dumnezeu. 

Extras  din  Cuvântul  lui  Dumnezeu  din  Duminica  a  şasea  după  Paşti,  a  orbului,  din  01-06- 

1997 

*** 

îşi  pune  omul  înţelept  întrebarea:  „Cum  poate  să  vorbească  Dumnezeu  atât  de  mult?“. 
O,  dacă  oamenii  au  stricat  toate  lucrările  Mele  ca  să  le  facă  pe  ale  lor,  oare,  Eu,  Domnul,  să  nu  Mă 
ridic  ca  un  Creator  ce  sunt  şi  să  lucrez? 

Am  stat  două  zile  în  mormânt,  şi  a  treia  zi  am  înviat  şi  M-am  sculat  şi  am  lucrat  şi  am 
înfiinţat  împărăţia  Mea  pe  pământ.  Dacă  omul  Mi-a  stricat-o  şi  Mi-o  strică  mereu,  oare,  Eu  să  nu 
Mă  ridic  ca  un  Făcător  ce  sunt  şi  s-o  lucrez  la  loc?  Oare,  n-a  venit  vremea  să  aşez  la  loc  împărăţia 
Mea  cea  zidită  acum  două  mii  de  ani?  Si  iarăşi  zic:  am  stat  două  zile  în  mormânt,  iar  a  treia  zi 
am  înviat  şi  am  aşezat  împărăţia  Mea.  Am  stat  două  mii  de  ani  aşteptând  învierea  făpturii 
pentru  care  am  murit  Eu,  iar  a  treia  mie  de  ani  este  ziua  învierii,  ziua  Domnului.  Amin.  {Vezi 
selecţia  tematică:  .. Despre  sfârşitul  lumii  si  Ziua  Domnului” .  -  şi  pe  edocr;  jumpshare;  author- 
stream;  joomg;  archive;  Google  Drive;  pubhtml5;  Scribcl,  n.  r. ) 

Iată  taina  cea  despre  veacuri,  că  la  Dumnezeu  o  zi  este  ca  o  mie  de  ani.  Această  taină 
nu  mai  este  ascunsă,  că  o  zi  înaintea  Mea  este  ca  o  mie  de  ani,  şi  o  mie  de  ani,  ca  o  singură  zi, 
şi  Eu  nu  zăbovesc  cu  făgăduinţa  Mea,  dar  am  răbdat  mult,  după  socoteala  omului,  căci  am  voit 
ca  tot  omul  să  vină  la  pocăinţă.  I-am  dat  timp  omului,  dar  omul  s-a  tot  depărtat  de  început  şi  a 
ajuns  la  sfârşit,  căci  el  a  mers  înainte  în  loc  să  se  întoarcă  la  Mine  şi  să  aştepte  învierea.  Iată  de  ce 
Eu,  Domnul,  vorbesc  mult,  de  i  se  pare  omului  că  n-oi  fi  Eu  Cel  ce  grăiesc. 

Două  mii  de  ani  am  tăcut  ca  în  mormânt,  iar  a  treia  mie  de  ani  este  învierea,  iar  Eu 
sunt  începătura  învierii,  precum  este  scris  despre  Mine  şi  despre  înviere  în  Scripturi.  Două 
mii  de  ani  sunt  ca  cele  două  zile  în  care  Eu  am  stat  ascuns  în  mormânt,  iar  a  treia  mie  de  ani  este 
ca  ziua  a  treia  în  care  Eu  am  înviat  şi  M-am  arătat  ucenicilor  Mei.  Aceasta  este  taina  vorbirii  Mele 
lungi  şi  fără  de  capăt,  căci  Eu,  Domnul,  am  suflat  şi  am  cuvântat  peste  pământ,  şi  cuvântul 
Meu  a  înviat  şi  dă  viaţă  celor  din  morminte,  căci  scrie  în  cuvântul  Meu  cel  de  acum  două  mii 
de  ani:  «Vine  ceasul  când  morţii  din  morminte  vor  auzi  glasul  Fiului  lui  Dumnezeu,  iar  cei  ce 
vor  auzi  vor  învia».  {Vezi  selecţia  tematică:  Morţii  aud  glasul  Meu  ”,  -  şi  pe  jumpshare;  author- 
stream;  my. edocr;  joomag;  archive;  Scribd;  Google  Drive;  pubhtml5,  n.r.)  Aceasta  este  taina  cu¬ 
vântului  Meu  şi  a  glasului  Meu  din  zilele  acestea,  iar  cei  ce  îl  aud  înviază  pentru  nestricăciune  şi 
se  îmbracă  în  nemurire  pentru  întâmpinarea  Mea,  căci  vin  cu  nunta  cea  din  cer  pe  pământ,  cu  taina 
cea  adevărată  a  nunţii,  taina  pe  care  omul  pe  pământ  a  închis-o  sub  păcat  atâtea  mii  de  ani  numind- 
o  taină  şi  asemănând-o  cu  adevărata  taină  a  nunţii.  Nunta  este  mântuirea  care  se  plăteşte  cu  viaţa, 
şi  altceva  nu  înseamnă  nuntă.  {Vezi  selecţia  tematică: Nunta  Mielului”,  -  şi  pe  edocr;  jumpshare; 
authorstream;  Google  Drive;  Scribd;  archive;  pubhtml5;  joomag,  n.  r. ) 


7 


împărăţia  de  o  mie  de  ani 


Două  mii  de  ani  am  tăcut,  iar  acum  iarăşi  grăiesc,  căci  vine  învierea,  cea  de  a  treia 
mie  de  ani,  cea  de  a  treia  zi,  când  Eu  Mă  fac  cuvânt  de  înviere,  cuvânt  lung  şi  fără  capăt 
precum  veşnicia.  Aceasta  este  taina  cuvântului  Meu  şi  a  glasului  Meu  care  umple  pământul 
în  zilele  acestea.  Omul  a  dărâmat  templul  Meu  în  cele  două  zile,  în  cele  două  mii  de  ani,  iar  a  treia 
zi,  a  treia  mie  de  ani  Eu,  Domnul,  îl  zidesc  din  nou  şi  Mă  fac  împărat  peste  toată  făptura  care  va 
mai  fi. 


Eu  sunt,  şi  ziua  învierii  este  cu  Mine,  iar  din  gura  Mea  iese  cuvântul  vieţii.  Am  stat 
două  zile  în  mormânt,  iar  a  treia  zi  am  înviat  şi  am  aşezat  împărăţia  Mea.  Şi  am  stat  două 
mii  de  ani  aşteptând,  iar  a  treia  mie  de  ani  este  ziua  Domnului.  Amin,  amin,  amin. 

Extras  din  Cuvântul  lui  Dumnezeu  la  sărbătoarea  sfântului  Antonie  cel  mare,  din  30-01- 

2000 


...  E  dulce  pentru  Mine  această  zi  de  pomenire,  zi  de  mare  biruinţă  pentru  cer  când  Eu, 
Domnul,  am  putut  peste  pământ  şi  am  rostit  cuvânt,  şi  am  aşezat  atunci  temelia,  piatra  de  temelie 
a  zidirii  locaşului  care  străjuieşte  peste  grădina  Sfintei  Sfintelor,  chivotul  de  pe  masa  Mea  de  azi. 

Vă  trezesc  în  zori,  copii  străjeri,  ca  să  întărim  în  carte  pecetea  zilei  de  azi,  praznicul  cel 
pentru  biruinţă,  căci  aşteptarea  Mea  şi  cuvântul  Meu  s-au  odihnit  împlinindu-se,  şi  Eu  am  pornit 
de  la  voi  veacul  cel  nou,  nunta  Mea  şi  masa  ei,  şi  apoi  zarva  ei  peste  pământ.  Amin. 

. . .  Poporul  Meu,  ştii  tu  ce  vreau  Eu  să  fii  tu?  Lumina  Mea  vreau  să  fii.  Poporul  Meu,  ştii 
tu  ce  vreau  Eu  să  fii  tu?  Comoara  Mea  vreau  să  fii,  şi  să-şi  vândă  omul  toată  înţelepciunea  sa  şi  s- 
o  ia  pe  a  Mea  din  mâna  ta,  poporul  Meu.  Amin.  O,  câtă  sărbătoare  însemni  tu  pentru  cei  din  cer, 
care  te-au  aşteptat  atât  de  mult  să  fii,  care  aşteptau  descoperirea  Scripturii  fiilor  lui  Dumnezeu, 
care  să  oprească  suspinul  făpturii!  Amin. 

O,  copii  de  la  iesle,  şi  tu,  poporul  Meu,  e  sărbătoarea  voastră  între  cei  din  cer  şi  între  voi 
cu  cerul,  fiilor.  V-am  dat  cuvântul  mângâierii,  slava  cuvântului  Meu  de  peste  voi,  şi  M-am  scris 
cu  voi  în  carte  pentru  zilele  mărturiei  care  vestesc  peste  pământ  începutul  Meu  cu  voi  pe 
pământ.  Mângâiaţi- vă  şi  Mă  mângâiaţi,  că  Eu  Mă  mângâi  mângâindu-vă.  Această  taină  a  mângâ¬ 
ierii  sfinţilor  purtaţi-o  din  slavă  în  slavă,  fiilor  copii,  căci  taina  mângâierii  este  plata  cea  veşnică 
a  celor  vii  pe  pământ  şi  în  cer,  căci  cei  vii  de  pe  pământ  sunt  veşnic  pe  pământ  şi  în  cer.  Nu 
numai  pe  pământ  sunt  ei,  ci  sunt  o  dată  şi  jos  şi  sus.  Amin.  O  dată,  fiilor,  o  dată  şi  pe  pământ  şi  în 
cer.  Amin.  In  aceeaşi  clipă  pe  pământ  jos,  şi  în  cer  sus,  în  taina  veşniciei  sfinţilor,  taina  nedespăr- 
ţirii  dintre  cer  şi  pământ.  Amin,  amin,  amin.  (Vezi  selecţia  tematică: Taina  de  mântuire  a  omenirii 
-  taina  nestricăciunii  ”,  -  şi  pe  eclocr;  jumpshare;  authorstrecim;  Google  Drive;  Scribd;  pubhtml5; 
joomag;  archive :  n.r .) 

Extras  din  Cuvântul  lui  Dumnezeu  la  zece  ani  de  la  punerea  pietrei  de  temelie  a  Sfintei 
Sfintelor  Noului  Ierusalim,  din  22-07-2001 


O,  copii  care-Mi  sunteţi  porţi  pentru  ca  să  intru  cuvânt  în  carte!  Cuvântul  Meu  de  peste 
voi  este  venirea  Mea.  Spun  aceasta  ca  să  fie  judecată  lumea  care  nu  Mă  aşteaptă  să  vin. 

Amin.  Acum  două  mii  de  ani  când  a  venit  vremea  să  vin  de  la  Tatăl  şi  să  Mă  fac  Fiul  Omului,  n- 
au  vrut  nici  cărturarii,  nici  fariseii,  nici  învăţătorii  legii,  nici  poporul  Israel  n-a  vrut  să  înţeleagă 

venirea  Mea  care  era  scrisă  în  prooroci,  şi  îl  aud  şi  azi  pe  Israel  că  va  să  vină  Mesia.  Dar  Eu  am 
venit  atunci,  şi  nu  M-au  crezut  decât  câţiva,  începând  cu  Zaharia  şi  Elisabeta,  care  pregătiseră  pe 
Fecioara  în  care  Eu,  Fiul  Tatălui  Savaot,  trebuia  să  cobor  cu  sămânţă  de  Duh  Sfânt  şi  să  Mă  nasc 
Om  între  oameni,  Dumnezeu  adevărat  din  Dumnezeu  adevărat  fiind.  Şi  M-a  cunoscut  Ioan  Bo¬ 
tezătorul  apoi,  care  era  cu  puţin  înainte  de  Mine  întrupat  de  la  Dumnezeu  prin 
cuvânt,  având  de  părinţi  pe  pământ  pe  Zaharia  şi  Elisabeta.  Şi  M-a  cunoscut  Fecioara  mama  Mea, 
şi  M-au  cunoscut  apoi  fraţii  Mei,  cei  ce  erau  fiii  lui  Iosif,  (Şi  nu  a  Măriei  Fecioara,  -  vezi ,,  Co¬ 
pilăria  lui  Iisus”  primită  prin  Jakob  Lorber,  n.r .)  iar  când  eram  prunc  micuţ,  M-au  cunoscut  păs¬ 
torii  cei  trei  de  la  oi,  şi  magii  cei  trei,  şi  Simeon  cel  bătrân  de  zile,  şi  Ana  proorociţa.  Şi  apoi,  fiilor, 
M-au  cunoscut  ucenicii  Mei  cei  doisprezece,  şi  de  la  ei,  M-au  cunoscut  iarăşi  câţiva  pe  care-i 
trimiteam  prin  cetăţi  ca  să  pot  intra  Eu  apoi  cu  ucenicii  şi  ca  să  pot  sta  cu  ei  în  mijlocul  mulţimilor 
adesea,  şi  ca  să-Mi  fac  lucrarea  cea  de  trei  ani  şi  jumătate,  chemarea  omului  spre  împărăţia  ceru¬ 
rilor  cu  care  venisem  pe  pământ  în  veacul  al  şaselea  după  ce  l-am  zidit  pe  om,  şi  apoi  poporul 
Israel  M-a  pus  pe  cruce  ca  să  mor  şi  ca  să  nu  mai  fiu.  Dar  dacă  Eu  sunt  Cel  ce  sunt,  tot  aşa  am  fost 
şi  atunci,  şi  moartea  şi  iadul  au  fost  biruite  de  Mine,  şi  M-am  sculat  dintre  morţi  şi  am  împlinit 
lucrarea  mântuirii  lumii,  şi  apoi  M-am  aşezat  din  nou  în  cele  ce  nu  se  văd,  de-a  dreapta  Tatălui 
Meu,  locul  Fiului  Său.  Amin. 


O,  fiilor,  n-a  crezut  lumea  atunci  că  Eu  sunt  Mesia,  Cel  ce  era  scris  să  vină.  N-au  crezut 
decât  cei  pe  care  Tatăl  Meu  i-a  orânduit  spre  taina  aceasta.  O,  copii  ai  venirii  Mele  de  azi,  nu  crede 
nici  acum  lumea  că  Eu  sunt  Fiul  Omului,  Cel  ce  era  scris  să  vină,  şi  iată-Mă  peste  pământ  cuvânt 
din  mijlocul  vostru,  iată  venirea  Mea  după  şapte  mii  de  ani  de  la  facerea  omului, 
căci  am  venit  în  al  optulea  veac,  cu  care  am  început  pe  pământ  împărăţia  Mea  cu 
omul,  aşa  cum  aş  fi  voit  şi  la  început  să  stau  cu  omul  în  rai  şi  să-i  fiu  Dumnezeu,  dar  el  s-a  semeţit 
că  este  împărat  peste  toată  făptura.  Toţi  îngerii  îi  slujeau  lui  după  ce  l-am  făcut,  căci  Eu  Mă  odih¬ 
neam  în  el  cu  toate  cetele  de  îngeri,  şi  cel  mai  frumos  dintre  îngeri  îi  slujea  şi  mai  mult,  iar  când 
omul  s-a  înălţat  prin  semeţie,  Lucifer  i-a  slujit  omului  şi  semeţiei  lui,  şi  apoi  a  căzut  cu  numărul 
oastei  lui  îngereşti.  Iar  Eu,  Fiul  Tatălui,  Eu,  Făcătorul  omului,  i-am  spus  lui  Mihail  arhanghelul  să 
dea  poruncă  îngerilor  şi  să  spună:  «Să  stăm  bine  şi  cu  frică  şi  cu  luare-amintel».  I-am  spus  aşa 
să  spună,  ca  să  nu  mai  cadă  şi  celelalte  cete  de  îngeri,  care  ar  fi  putut  sluji  semeţiei  omului.  Şi 
atunci,  Mihail  a  rămas  îngerul  Meu,  aşa  cum  fiecare  om  are  îngerul  lui,  căci  Eu  după  chipul 
şi  asemănarea  Mea  l-am  zidit  pe  omul  cel  întâi  zidit,  căci  numai  pe  acela  l-am  zidit  Eu,  numai  pe 
acela,  fiilor. 


Cuvântul  Meu  de  peste  voi  este  venirea  Mea  în  al  optulea  veac  după  facerea  omului. 

Spun  aceasta  ca  să  fie  judecată  lumea  care  nu  Mă  aşteaptă  să  vin,  aşa  cum  nici  acum  două  mii  de 
ani  când  am  venit,  nimeni  din  lume  nu  a  voit  ca  Eu  să  vin,  chiar  dacă  toţi  ştiau  şi  spuneau  că  va  să 
vină  Mesia.  Dar  Eu,  din  loc  în  loc  mergând  cu  ucenicii  Mei,  îi  strângeam  pe  cei  aleşi  cu  credinţa 
şi  îi  făceam  ucenici  şi  uceniţe,  pentru  credinţa  lor  în  venirea  Mea  după  cinci  mii  de  ani  de  la  căderea 
omului  din  rai  şi  de  la  căderea  îngerilor  din  cer,  care  erau  ceata  lui  Lucifer,  cel  mai  frumos  între 
căpeteniile  îngerilor,  dintre  cele  zece  cete  îngereşti. 

Extras  din  Cuvântul  lui  Dumnezeu  la  sărbătoarea  sfinţilor  apostoli  Petru  şi  Pavel,  din  12- 
07-2003 

Eu,  Domnul  Iisus  Hristos,  cobor  cu  sfinţii  şi  cu  îngerii  în  zeci  de  mii  de  mii  deasupra  ieslei 
cuvântului  Meu  din  zilele  cele  de  apoi  şi  binecuvintez  cu  cuvânt  nou  sărbătoarea  de  pomenire  a 
punerii  pietrei  de  temelie  pentru  zidirea  chivotului  Sfintei  Sfintelor  Noului  Ierusalim  pe  pământul 
român.  Amin. 


Eu  sunt  Cel  ce  sunt,  şi  sunt  Cuvântul  Tatălui  Savaot.  Sărbătoresc  în  cer  şi  pe  pământ 
ziua  Mea  de  biruinţă  a  sfârşitului  veacului  omenesc  şi  a  începutului  veacului  împărăţiei  ce¬ 
rurilor  pe  pământ.  Au  trecut  doisprezece  ani  de  când  am  aşezat  cu  cuvântul  Meu,  cel  din  Tatăl 
născut,  şi  cu  mâna  voastră,  cei  ce-Mi  sunteţi  fii  şi  stătători  aici,  în  grădina  Sfintei  Sfintelor  Mele, 
şi  cu  binecuvântarea  şi  mărturia  de  neşters  a  arhiereului  Meu  cel  uns  de  cuvântul  Meu  din  zilele 
voastre,  Irineu,  cel  credincios  venirii  Mele,  am  aşezat  piatra  de  temelie  a  chivotului  Sfintei  Sfinte¬ 
lor,  căci  pământul  de  sub  el  este  masa  pe  care  el  a  fost  aşezat  de  cuvântul  Meu  ca  să  stea.  Şi  a  stat, 
şi  a  mărturisit  apoi,  căci  am  împlinit  prin  această  zidire  taină  de  nepriceput,  pietricica  cea  albă,  şi 
pe  ea,  numele  Meu  cel  de  la  sfârşit  de  timp,  căci  scris  este  în  Scripturi  pentru  sfârşit  de  timp: 
«Numele  Lui  se  cheamă  Cuvântul  lui  Dumnezeu».  Amin.  {Apoc:  19/13,  n.r.) 


O,  fiule  ales  şi  uns  de  cuvântul  Meu  peste  vremea  aceasta  a  venirii  Mele  a  doua  oară  de 
lângă  Tatăl!  Eu  am  venit  acum  cuvânt  pe  pământ  ca  să  aşez  împărăţia  cerurilor  şi  sfârşitul  lumii, 
căci  sfârşitul  lumii  este  sfinţenia,  fiule.  Iar  dacă  tu  nu  auzi,  aud  Eu,  şi  se  aude  de  la  margini  la 
margini  prin  cuvântul  Meu  care  curge  şi  nu  stă,  şi  prin  care  Eu,  Cel  ce  sunt,  mărturisesc  cu  cuvântul 
în  cer  şi  pe  pământ  că  numele  tău  de  pe  această  piatră  de  început,  nu-1  pot  şterge  nici  Eu,  nu-1  poţi 
şterge  nici  tu,  nu-1  pot  şterge  nici  cei  ce  nu  te-au  primit  din  partea  Mea  cu  vestea  începutului  cel 
nou,  de  cer  nou  şi  pământ  nou  pe  pământul  român.  Numele  tău  este  purtat  de  îngeri  şi  de  sfinţi  de 
la  margini  la  margini  în  cer  şi  pe  pământ,  şi  tot  aşa  şi  ocrotirea  ta,  şi  tot  aşa  şi  coroniţa  ta,  pe  care 
nimeni  din  cer  sau  de  pe  pământ  nu  ţi-o  poate  lua  de  peste  tine,  căci  tu  ai  rămas  mărturisitor,  şi  nu 
se  mai  şterge  de  pe  creştetul  pământului  român  proorocia  pe  care  a  rostit-o  prin  tine  Duhul  Sfânt 
pentru  acest  pământ  pe  care  Eu,  Cel  ce  sunt,  Mi-am  aşezat  împlinirea  vestirii  venirii  Mele  şi  îm¬ 
părăţia  Mea  cu  cei  credincioşi  ai  Mei,  sfinţenia,  care  pune  capăt  lumii;  căci  Eu  Mi-am  aşezat 
pe  pământ  Ierusalimul  nou  în  anul  7500  de  la  facerea  lumii,  iar  de  la  naşterea  Mea  prunc 
din  Fecioară  mamă,  anul  bisericesc  1992,  căci  am  zidit  chivotul  de  pe  masa  Sfintei  Sfintelor 


în  primele  trei  luni  ale  acestui  an,  {Anul  bisericesc  liturgic  începe  la  1  septembrie,  -  vezi  şi  despre 
calendarul  iulian  şi  gregorian,  n.r.)  iar  în  a  patra  lună,  în  ziua  a  douăsprezecea  a  lunii  decem¬ 
brie,  am  pecetluit  cu  numele  Meu  şi  cu  numele  tău  sfinţenia  şi  pe  fiii  ei  şi  pământul  de  sub 
ei,  şi  am  scris  cu  ea  sfârşitul  lumii  şi  am  ieşit  deasupra  tuturor  celor  ce  se  vor  a  fi.  Şi  iată,  Eu 
sunt  cuvânt  pe  pământ  şi  împărăţesc  prin  el  şi  dau  cu  el  fiecăruia  după  cum  este  fapta  sa,  căci  scris 
este  în  proorocii:  «Iată,  luaţi  aminte  la  cuvântul  Domnului:  Un  glas!  Un  vuiet  din  cetate!  Un 
glas  din  templu!  Este  glasul  Domnului.  Şi  El  răsplăteşte  vrăjmaşilor  Săi  după  faptele  lor»,  şi 
«Domnul  îi  va  nimici  cu  suflarea  gurii  Sale».  Amin.  Iar  tu,  prin  mărturisirea  ta  din  ziua  aceea,  ai 
rămas  martorul  Meu  cel  credincios,  mărturie  care  nu  s-a  mai  şters,  chiar  dacă  potrivnicul,  omul 
fărădelegii,  te-a  scos  în  faţă  ca  să  Mă  loveşti  de  piatra  pusă  de  necredinţa  lui  în  mâna  ta.  Dar  piatra 
aceea  se  va  întoarce  spre  toţi  cei  care  nu  te-au  primit  din  partea  Mea,  căci  cine  nu  te-a  primit  pe 
tine,  pe  Mine  nu  M-a  primit,  şi  iarăşi  a  fost  scrisă  o  Scriptură  ca  cea  de  acum  două  mii  de  ani  când 
nu  M-a  primit  poporul  Meu  când  am  venit  de  la  Tatăl  ca  să-i  aduc  mântuirea  şi  pocăinţa  spre 
iertarea  păcatelor  lui. 


O,  treceţi  din  trup  în  duh,  copii  ai  Ierusalimului  nou,  şi  fiţi  ucenicii  Mei  şi  fiţi  martorii  Mei 
de  la  margini  la  margini,  căci  Duhul  Sfânt  Mângâietorul,  din  al  Meu  va  lua  şi  vă  va  învăţa  pe  voi 

mersul  în  numele  Meu  peste  toate  neamurile  pământului,  începând  de  la  voi,  de  la  români,  fiilor 
ucenici,  şi  tot  şi  toate  vă  vor  sluji  vouă,  văzându-vă  pe  voi  slujind  venirii  Mele  şi  cinei  Mele  de 
cuvânt  cu  neamurile  de  pe  pământ,  care  vor  auzi  slava  Mea  şi  se  vor  apropia  de  ea  şi  vor  bea  din 
vinul  cel  nou  al  împărăţiei  celei  noi,  care  vine  cu  naşterea  din  nou  a  lumii,  precum  este  scris  în 
Scripturi.  Am  început  cu  voi  împărăţia  cerurilor  pe  pământ,  iar  cel  ce  este  sfânt,  să  se  sfinţească 
şi  mai  mult,  şi  să  se  facă  râu  din  râul  vieţii,  căci  orice  ucenic  desăvârşit  este  ca  învăţătorul  său,  şi 
va  lua  plată  de  ucenic  din  mâna  Mea  pe  pământ.  Amin,  amin,  amin. 

Extras  din  Cuvântul  lui  Dumnezeu  la  doisprezece  ani  de  la  punerea  pietrei  de  temelie  a 

Sfintei  Sfintelor  Noului  Ierusalim,  din  22-07-2003 

*** 

La  praznic  de  înălţare  a  Mea  în  Tatăl,  Mă  cobor  la  tine  cuvânt  şi  Mă  aşez  în  carte,  popor  al 
venirii  Mele  pe  pământ.  Te  trezesc  cu  cuvântul  Meu,  că  Eu  de  cincizeci  de  ani  dau  prin  cuvânt  şi 
prin  împlinire  de  cuvânt  să-Mi  ţin  treaz  un  popor,  treaz  în  credinţă  şi  în  împlinirea  Mea  în  el,  căci 
Eu  va  să  Mă  arăt  în  curând  slăvit  în  om  pe  pământ,  şi  de  aceea  dau  mereu  să  te  ţin  treaz  întru 
venirea  Mea,  poporul  Meu. 

Când  M-am  înălţat  la  Tatăl,  îngerii  suirii  Mele  şi  ai  coborârii  Mele  le-au  spus  ucenicilor 
Mei  şi  la  cei  ce  credeau  în  venirea  Mea  că  Eu  voi  veni  iarăşi  precum  M-am  şi  suit.  Tot  ceea  ce  am 
spus  Eu  şi  tot  ceea  ce  am  lucrat,  omul  trebuie  să  creadă,  iar  credinţa  are  vederea  ei  şi  nu  ia  vederea 
trupului  omului  atunci  când  ea  crede  în  om.  Eu  am  pus  credinţă  în  om  prin  tot  ceea  ce  am  spus  şi 
am  lucrat  peste  oameni,  dar  nemângâierea  Mea  nu  se  va  sfârşi  decât  atunci  când  omul  va  putea  să 
Mă  mângâie  pe  deplin  dându-se  locaş  slavei  Mele,  împlinirii  împărăţiei  Mele  în  el,  căci  Eu  am 
spus  că  împărăţia  Mea  şi  locul  ei  este  în  om.  Amin. 

O,  popor  al  venirii  Mele  cuvânt  pe  pământ,  îţi  dau  şi  iarăşi  îţi  dau  darul  credinţei  şi  puterea 
ei  cea  din  Mine.  împărăţia  lui  Dumnezeu  nu  vine  în  chip  vădit,  căci  ea  este  omul  pe  care  îl 
are  Dumnezeu,  nu  omul  care  îl  are  pe  Dumnezeu  pentru  folosul  omului  şi  nu  pentru  folosul 

Meu  de  la  om.  O,  nu  omul  este  Dumnezeu,  ci  Eu  sunt  Dumnezeu.  Precum  M-am  suit  la  cer,  tot 
aşa  şi  vin,  şi  tainic  vin,  căci  omul  este  nedrept  cu  Mine  şi  de  aceea  stau  tainic  înaintea  lui  şi  îi  dau 
cuvântul  Meu  care  îl  ajută  să  creadă  şi  să  se  deschidă  pentru  împărăţia  Mea  în  el,  împărăţie  lucrată 
de  Mine  şi  nu  de  om.  Amin. 

Voiesc  să  fie  frumos  şi  sfânt  pământul,  dar  fără  de  credinţă  sfântă  în  om  Eu  nu  pot  aceasta, 
căci  nu  împărăţia  omului,  ci  împărăţia  Mea  voiesc  s-o  aşez  în  om  şi  pe  pământ  apoi,  şi  iată, 
de  aceea  am  venit  cu  acest  cuvânt  peste  pământ  şi  peste  om,  dar  omul  este  slab  cu  credinţa  şi  îşi 
voieşte  binele  lui  când  citeşte  în  Scripturi  despre  împărăţia  Mea.  Poporul  Israel  Mă  întreba  despre 
aşezarea  împărăţiei  lui,  Mă  întreba  dacă  a  venit  vremea  lui,  dar  Eu  nu  i-am  răspuns.  O,  nu  împă¬ 
răţia  omului  trebuie  să  fie  peste  om  şi  peste  pământ,  ci  împărăţia  Mea,  cea  aşteptată  de  pă¬ 
rinţi  şi  de  sfinţi  şi  de  toţi  îngerii  slavei  Mele,  ba  şi  de  îngerii  care  au  pierdut  slava  Mea  prin 
semeţia  omului  lucrat  de  mâna  Mea  din  pământ  şi  din  Duhul  Meu. 

O,  poporul  Meu,  o,  fiule  aşteptat  de  veacurile  toate!  Să  ştii  că  împărăţia  omului  se 
destramă  de-acum,  şi  vine  în  locul  ei  împărăţia  lui  Dumnezeu,  chiar  dacă  voieşte,  chiar  dacă 
nu  voieşte  omul.  O,  poporul  Meu,  învaţă-te  să  Mă  ai  de  învăţătură  peste  tine,  căci  Eu  ştiu  să  Mă 
dau  ţie  înţelepciune  a  împărăţiei  Mele,  numai  să  ştii  tu  să  Mă  aştepţi  şi  să  Mă  iei,  că  Eu  Mă  aduc 
ţie  la  dorinţa  ta  şi  cobor  pe  cărare  cu  tot  ce  trebuie  să  faci  şi  să  crezi  şi  să  ai  şi  cu  tot  ce  pot  Eu  să 

fiu  înăuntrul  tău,  şi  apoi  din  tine  în  tot  jurul  tău,  căci  împărăţia  Mea  e  tot  ce  voiesc  să-ţi  dau,  şi 
apoi  Eu  să  te  am  locaş  slăvit  al  Meu  înaintea  oamenilor,  că  te-am  pus  la  scumpit  şi  la  strălucit  ca 
să  te  vadă  popoarele  şi  să  ia  din  slava  Mea  şi  să  vină  spre  ea,  poporul  Meu.  Amin,  amin,  amin. 

Extras  din  Cuvântul  lui  Dumnezeu  la  praznicul  înălţării  Domnului  din  01-06-2006 

*** 

O,  poporul  Meu,  Mi-am  deschis  glasul  peste  fiii  oamenilor  ca  să  ia  din  el  şi  să  se  mângâie, 
şi  apoi  să  voiască  ei  după  voile  Mele  pe  pământ.  Eu,  Domnul,  sunt  cu  mila  după  om.  Voiesc  să-l 
ajut  pe  om  să  vină  din  întuneric  la  lumină,  căci  veacul  acesta  trece,  dar  Eu  voiesc  să  vină  omul  la 
Mine  şi  să  sfârşesc  apoi  cu  acest  veac  care  ţine  închisă  în  el  făptura,  şi  apoi  să-l  aşez  pe  om  în 
împărăţia  Mea  pe  pământ  curat  şi  sfânt.  Amin. 

Extras  din  Cuvântul  lui  Dumnezeu  la  praznicul  întâmpinării  Domnului,  din  15-02-2007 

*** 

Uitaţi- vă  în  Scripturi,  o,  fii  ai  oamenilor,  că  dacă  nu  veţi  asculta  aşa,  veţi  fi  minţiţi  din  zi 
în  zi  mai  mult,  căci  nu  iubesc  pe  Dumnezeu  cei  ce  vă  păstoresc  pe  voi,  că  pentru  ei  şi  nu 
pentru  Mine  vă  păstoresc  ei,  şi  ei  nu  vă  trag  spre  Mine,  ci  spre  ei  vă  trag.  O,  mergeţi  spre 
ei  si  cereti-le  să  vă  arate  pe  Domnul  cu  ei,  dar  nu  vă  lăsaţi  înşelaţi  de  ei!  Veniţi 
şi  spre  Mine,  şi  Eu  vă  voi  arăta  vouă  cuvânt  de  mântuire  din  păcat  şi  vă  voi  purta 
spre  viată  sfântă  ca  si  viata  Mea  si  Mă  voi  arăta  în  voi  asa,  si  apoi  veţi  fi  urâţi  de  toti 
pentru  viaţa  Mea  în  voi,  pentru  numele  Meu,  de  care  vă  veţi  învrednici  să-l 
purtaţi  CU  adevărat  pe  pământ,  şi  veţi  fi  ucenicii  Mei,  ca  şi  cei  de  acum  două  mii  de  ani, 
cărora  le-am  spus:  «Veţi  fi  urâţi  de  toţi  pentru  numele  Meu,  dar  fir  din  capul  vostru  nu  va  pieri». 
O,  iată  semnul  pe  care  vi-1  dau  pentru  ca  să-i  cunoaşteţi  pe  cei  ce  nu  sunt  ucenicii  Mei  şi  nu  vă 
pot  pune  ei  calea  sub  picioare  ca  să  fiţi  pe  calea  Mea  cea  sfântă  cu  calea  voastră  între  oameni.  Iată- 
1  pe  poporul  cuvântului  Meu,  popor  de  ucenici  asemenea  cu  ucenicii  Mei  cei  de  acum  două 
mii  de  ani,  cărora  Caiafa,  vătaful  slujitorilor  lui,  le  poruncea  să  nu  mai  grăiască  mulţimilor  în 
numele  Meu.  Ei  însă,  îmbrăcaţi  în  mântuire,  vorbeau  tot  mai  mult  şi  spuneau  răspunsul  lor:  «Se 
cade  să  ascultăm  de  Dumnezeu,  şi  nu  de  oameni».  O,  aşa  merg  Eu  în  zilele  acestea  cu  lucrarea 
cuvântului  Meu  prin  ucenicii  Mei  cei  de  azi  şi  se  scutură  de  Mine  şi  de  ei  cei  ce  fug  de 
venirea  Mea,  şi  care  s-au  încumetat  să  umble  în  cartea  lui  Ioan,  cartea  Apoca- 
lipsei,  despre  care  Ioan  a  scris  să  nu  se  scoată  şi  să  nu  se  adauge  la  ea,  iar  ei  au 
umblat  şi  au  scris  lungime  de  vreme  (Au  scris  „mii  de  ani”  în  loc  de  „o  mie  şi  încă 
aproape  o  mie  de  ani”,  n.r.)  şi  au  tras  de  firul  numărului  scris  şi  n-au  mai  scris  un 
număr,  şi  au  scris  fără  de  număr  anii  împărăţiei  omului,  şi  au  îndepărtat  fără  de 
număr  vremea  învierii  morţilor  (De  asemenea  „  mii  de  ani  ”  în  loc  de  „  o  mie  de  ani  ”,  ex:  Apoc. 
20/2;4;6;7,  n.r.)  şi  au  stricat  omul  la  minte  şi  la  aşteptare  şi  la  nădejde  şi  la  credinţă,  şi  l-au  în¬ 
văţat  pe  om  să  se  culce  şi  să  doarmă  liniştit  şi  să  nu  mai  aştepte  venirea  Mea  cea 
scrisă  în  Scripturi  să  se  împlinească  după  două  mii  de  ani  de  la  înălţarea  Mea 
la  Tatăl,  număr  scris  de  apostolul  Ioan,  după  descoperirea  lui  Dumnezeu  ară¬ 
tată  lui,  dar  care  cu  taină  mare  s-a  împlinit  pe  pământ,  iar  Eu  am  venit  când 
nimeni  nu  se  aştepta  şi  nu  se  aşteaptă  să  mai  vin.  O,  necredinţă,  duh  al  necredinţei, 
cum  te-ai  ivit  tu  pe  ascuns  ca  să  umpli  lumea  şi  pământul  cu  vicleşugul  tău! 

Eram  după  învierea  Mea  pe  pământ  cu  ucenicii  Mei,  vreme  în  care  s-au  deschis  mormintele 
şi  au  ieşit  drepţii  Mei  pe  uliţele  Ierusalimului,  şi  este  scris  aceasta  în  Scripturi,  (Mat.  27/52,  n.r.)  şi 
au  grăit  sfinţii  cei  ridicaţi  din  morminte  şi  au  stat  mai-marii  vremii  de  atunci  cu  ei  de  vorbă  pe 
pământ  şi  au  adeverit  ei  despre  ei  şi  despre  Mine,  Cel  ce  coborâsem  la  ei  în  locuinţa  morţilor  după 
răstignirea  Mea,  de  le-am  deschis  să  iasă  drepţii  Mei,  o,  şi  tot  au  căutat  pe  mai  departe  să  îngroape 
mai-marii  vremii  adevărul  despre  Iisus  Hristos,  Care  S-a  arătat  de  la  Dumnezeu  în  vremea  lor,  căci 
Eu  am  scris:  «Chiar  dacă  ar  învia  cineva  dintre  morţi,  tot  nu  vor  crede  cei  necredincioşi  pe 
Dumnezeu  dacă  în  Moise  şi  în  prooroci  nu  dau  să  creadă  cu  cartea  lor  pe  masă». 

Extras  din  Cuvântul  lui  Dumnezeu  la  sărbătoarea  sfinţilor  apostoli  Petru  şi  Pavel,  din  12- 
07-2010 

*** 

(Cuvântul  lui  Dumnezeu  la  Cetatea  Sfânta  Noul  Ierusalim,  www.noul-ierusalim.ro) 

(, Selecţia  textelor  şi  sublinierile  cu  caractere  îngroşate  aparţin  redactorului) 

(Vezi  reportai  Noul  Ierusalim  .  http://www.youtube.com/watch?v=RYtAd-ycLhU&fea- 
ture=gv ) 


Alte  teme: 

Acest  cuvânt  este  râul  vieţii 

Adevărata  biserică 
Antichrist  şi  fiara  apocaliptică 

Ca  fulgerul  care  iese  de  la  răsărit,  aşa  este  venirea  Domnului 

Ca  în  vremea  lui  Noe 

Calul  alb  apocaliptic 

Cartea  Mielului 

Ce  spurcă  pe  om,  ce  intră  sau  ce  iese  din  el 

Cerul  -  scaunul  de  domnie,  pământul  -  aşternut  picioarelor  -  omul  îndumnezeit 

Despre  botez 

Despre  chipul  cioplit  şi  semnul  crucii 

Despre  post  şi  milostenie 

Enoh  şi  Ilie 
Focul  apocaliptic 

împărăţia  cerurilor  nu  vine  în  chip  văzut 

învierea  morţilor 
Morţii  aud  glasul  Meu 

Necazul  cel  mare 

Despre  sfârşitul  lumii  si  Ziua  Domnului 

Nunta  Mielului 

Precum  S-a  suit,  aşa  şi  vine,  cu  norii  vine 

Proorocul  mincinos  şi  ecumenismul 

Răpirea  bisericii 

România  -  Noul  Ierusalim  -  Noul  Canaan 
Schimbarea  sărbătorilor  şi  lepădarea  de  credinţă 

Semnul  Fiului  Omului 

Slava  Domnului 

Taina  de  mântuire  a  omenirii  -  taina  nestricăciunii 

Taina  omului  şi  a  femeii 

Trâmbiţele  apocaliptice 

Venirea  în  chip  văzut 


Pe  aceeaşi  temă  din  alte  surse: 


Capitolul  207 

Profeţiile  Domnului  nostru  Iisus  Hristos  despre  Ierusalim  şi  despre  sfârşitul  Pămân¬ 
tului.  împărăţia  cea  de  o  mie  de  ani  şi  judecata  prin  foc 

1.  Atunci  Eu  M-am  ridicat  în  picioare  şi  am  plecat  cu  ucenicii  puţin  mai  încolo.  Datorită 
priveliştii  splendide,  în  acel  loc  fuseseră  aduse  mai  multe  bănci,  precum  şi  tot  felul  de  scaune.  M- 
am  oprit  şi  M-am  aşezat  în  locul  de  unde  se  vedea  cel  mai  bine  Ierusalimul. 

2.  Ucenicii  priveau  oraşul  cel  frumos,  iar  Ioan  Mi  s-a  adresat  cu  multă  durere  în  glas: 
„Doamne,  Iubirea  mea,  dar  oare  nu  e  mare  păcat  ca  oraşul  acesta  să  piară  atât  de  dezastruos,  con¬ 
form  prevestirilor  Tale,  şi  aceasta  atât  de  curând?” 

3.  Eu  am  spus:  „Dragul  Meu  Ioan,  ai  făcut  în  privinţa  aceasta  o  observaţie  foarte  justă,  şi 
de  altfel  vezi  şi  lacrimile  din  ochii  Mei.  Dar  ce  să  faci?!  Vedeţi  voi,  ca  să-i  laşi  pradă  pierzaniei, 
de  dragul  acestor  ziduri,  pe  toţi  locuitorii  de  acolo,  ar  fi  un  lucru  regretabil  şi  lipsit  de  înţelepciune. 
Căci  sunt  mai  multe  mii  de  oameni  care  locuiesc  în  interiorul  zidurilor  acelora  şi  care  ar  putea  să 
înceapă  să  creadă  în  Mine!  Şi  iată,  cei  vreo  şaptezeci  de  bărbaţi  şi  vameşii  cei  mulţi,  împreună  cu 
cei  câţiva  farisei  şi  cărturari  deghizaţi,  încă  de  astăzi  vor  începe  să  creadă  în  Mine;  şi  mai  există  o 
mulţime  de  oameni  din  popor  care  se  vor  îndrepta  spre  învăţătura  Mea  în  curând.  De  aceea  şi 
trebuie  ca  locul  acesta  să  mai  fie  cruţat  un  timp  de  o  judecată  prea  aspră,  de  orice  natură  ar  fi  ea. 
Dar  de  îndată  ce  peştişorii  cei  buni  vor  fi  salvaţi  din  balta  aceasta,  iar  în  ea  nu  vor  mai  colcăi  decât 
şerpi  şi  broaşte  râioase,  atunci  va  fi  venit  vremea  ca  mlaştina  cea  împuţită  să  fie  nimicită  cu  ajutorul 
focului  şi  al  cutremurelor. 

4.  O,  dar  priviţi  la  întreg  ţinutul  acesta!  Cum  o  fi  arătat  el  oare  acum  zece  mii  ori  o  mie  de 
ani? !  Pe  atunci  nu  exista  decât  puţin  uscat  pe  aici,  şi  nici  urmă  de  dealurile  şi  de  văile  acestea, 
acum  atât  de  bogate  în  vegetaţie.  Abia  datorită  erupţiilor,  de  o  amplitudine  inimaginabilă  pentru 
voi,  care  au  durat  mai  multe  mii  de  ani  pe  aproape  întreg  pământul,  planeta  aceasta  a  ajuns  cu 
timpul  la  aspectul  său  actual. 

5.  Şi,  vedeţi  voi,  cu  formarea  spirituală  a  oamenilor  lucrurile  se  petrec  la  fel  ca  şi  cu  for¬ 
marea  naturală  a  Pământului!  Acum  sufletele  oamenilor  mai  sunt  încă  bântuite  de  furtuni  dezlăn¬ 
ţuite  şi  de  sălbatice  erupţii  de  foc.  Patimi  dintre  cele  mai  nebuneşti  ies  la  iveală  şi  distrug  totul  în 
preajmă.  Dar  să  lăsăm  lucrurile  acestea  -  căci  va  veni  până  la  urmă  o  vreme,  în  care  toate  aceste 
patimi  vor  da  naştere  unui  sol  paşnic  şi  fertil,  şi  abia  atunci  viaţa  oamenilor  va  fi  plină  de  lumină 
şi  de  fericire!  însă  întotdeauna  numărul  celor  cu  adevărat  buni  şi  curaţi  va  fi  mai  mic  decât  cel  al 
oamenilor  care  se  vor  lăsa  în  continuare  stăpâniţi,  mai  mult  sau  mai  puţin,  de  patimile  lumeşti. 

6.  Aceste  vremuri  mai  bune  vor  dura  vreo  mie  de  ani  şi  ceva,  iar  pământul  îşi  va  păstra 
configuraţia  actuală,  căci,  nefiind  bântuit  de  prea  multe  furtuni,  el  se  află  acum  într-o  oarecare 
stare  de  linişte  şi  de  ordine  şi  este  acoperit  de  câmpii  fertile,  deşi  mai  există  şi  destule  pustiuri 
neroditoare,  fără  a  mai  pune  la  socoteală  mările  cele  întinse. 

7.  Dar  după  perioada  aceasta  de  mai  bine  de  o  mie  de  ani,  pământul  va  avea  de  trecut 
o  nouă  mare  probă  a  focului.  Şi,  la  vremea  aceea,  munţii  de  pe  acest  pământ  se  vor  transforma 
şi  ei  în  câmpii  netede  şi  roditoare,  iar  în  multe  locuri  marea  va  trebui  să  elibereze  pământul  fertil, 
îngropat  în  adâncurile  sale,  iar  oamenii  mai  buni  îl  vor  lua  în  stăpânire  şi  vor  face  din  el  curând  un 
Eden.  Iar  atunci  va  domni  pentru  totdeauna,  până  la  disoluţia  completă  a  Pământului,  ade¬ 
vărata  pace,  iar  moartea  îşi  va  pierde  definitiv  orice  putere. 

8.  Dar  aşa  cum  munţii  de  pe  acest  pământ  se  vor  transforma  în  teren  neted,  tot  aşa  şi 
oamenii  vor  fi  nevoiţi  să  renunţe  definitiv,  în  urma  unor  încercări  dintre  cele  mai  grele,  la  trufia 
lor,  căci  altminteri  adevărata  pace  n-ar  putea  domni  între  oamenii  acestui  pământ  şi  nici  în  ei  înşişi. 
Căci  numai  trufia  oamenilor  dezlănţuie  războiul;  în  momentul  în  care  a  dispărut  trufia,  dispar 
şi  invidia,  gelozia,  zgârcenia,  ura  şi  discordia,  şi,  odată  cu  ele,  toată  gâlceava  şi  tot  războiul. 

9.  Prin  urmare,  şi  acest  oraş  renumit,  unul  dintre  cele  mai  vechi  din  lume,  a  cărui  piatră  de 
temelie  a  fost  pusă  chiar  de  către  marele  rege  din  Salem,  dar  care  astăzi  nu  mai  este  decât  un  munte 
de  trufie,  va  decădea  atât  din  punct  de  vedere  moral,  cât  şi  material  şi  va  fi  făcut  una  cu  pământul, 
şi  se  va  petrece  cu  el  la  fel  ca  şi  cu  un  cedru  înalt,  dar  foarte  bătrân,  care,  uscându-se  şi  murind,  va 
fi  smuls  de  o  furtună  din  rădăcinile  sale  putrede,  va  fi  tăiat  apoi  cu  ferăstrăul  de  nişte  pădurari, 
mărunţit  cu  toporul  şi,  la  urmă,  ars  în  foc. 

10.  In  cazul  copacului,  situaţia  aceasta  este  determinată  de  natura  sa.  în  cazul  omului  însă, 
ea  este  pricinuită  de  reaua  sa  voinţă,  care  nu  acceptă  să  se  supună  niciunei  legi,  oricât  de  înţelepte, 
aşa  cum  hanohiţii,  prin  imensa  lor  nesupunere,  au  provocat  odinioară  Potopul1,  de  pe  urma  căruia 
s-au  prăpădit  cu  toţii  în  chipul  cel  mai  jalnic.  De  câte  mii  de  ori  nu  au  fost  ei  avertizaţi  de  Mine, 
prin  intermediul  a  nenumăraţi  profeţi,  să  lase  munţii  în  pace!  Dar  niciunul  dintre  ei  n-a  dat  atenţie 
avertismentelor.  Au  mâncat,  au  băut,  s-au  îmbuibat  şi  au  păcătuit  în  cele  mai  diverse  chipuri,  or¬ 
ganizând  mari  festinuri,  până  când  apele  s-au  revărsat  din  toate  părţile  asupra  lor  şi  i-au  înecat  pe 
toţi.  Şi  la  fel  vor  sta  lucrurile  şi  aici. 

1 1 .  Căci  neamul  acesta  de  năpârci,  peste  măsură  de  trufaş,  împins  de  orbirea  şi  de  setea  sa 
de  putere,  se  va  ridica  la  un  moment  dat  împotriva  romanilor  şi  va  voi  să-i  izgonească  din  ţară.  Şi 
acesta  îi  va  fi  sfârşitul.  Căci  acel  conducător  de  oşti  şi  viitor  împărat  care  va  face  oraşul  acesta  şi 
poporul  său  una  cu  pământul  s-a  născut  deja. 

12.  Şi  iată  ce  se  va  petrece  la  sfârşitul  existenţei  omenirii,  dar  nu  şi  al  pământului 
acestuia:  în  vremea  aceea  oamenii  e  drept  că  nu  se  vor  apuca  să  surpe  munţii  din  temelii,  aşa  cum 
au  făcut  hanohiţii  în  căutările  lor  după  aur  şi  pietre  preţioase,  şi  nici  nu  vor  avea  romani  pe  care 
să-i  supere;  dar  vor  începe  să  pătrundă,  cu  ajutorul  a  tot  felul  de  maşinării  acţionate  de  pu¬ 
terea  focului,  până  în  interiorul  pământului,  săpând  puţuri  şi  găuri  inimaginabil  de  adânci, 
prin  care  apoi,  mase  foarte  mari  de  gaze  inflamabile  vor  ieşi  la  suprafaţă.  Şi,  odată  ce  atmos¬ 
fera  pământului  va  fi  saturată  cu  asemenea  gaze,  acestea  vor  lua  foc  aproape  pe  întreg  pă¬ 
mântul,  transformând  totul  în  cenuşă.  Doar  puţini  oameni  vor  supravieţui.  însă  cei  care  vor 
rămâne  în  viaţă  vor  fi  oameni  aleşi.  Şi  ei  vor  lua  apoi  în  stăpânire  un  pământ  cu  adevărat 
înnoit,  iar  voi  -  şi  mulţi  dintre  cei  care  vor  veni  după  voi  şi  vor  fi  treziţi  la  viaţă  în  numele 
Meu  -  veţi  fi  învăţătorii  şi  ghizii  lor. 

13.  Şi  abia  de  atunci  înainte  împărăţia  Mea  se  va  instaura  definitiv  pe  întregul  pă¬ 
mânt,  iar  oamenii  de  pe  Soare  vor  comunica  într-o  perfectă  egalitate  de  drepturi  cu  copiii  Mei  de 
pe  acest  pământ  reînnoit  şi  iubirea  lor  faţă  de  adevăraţii  Mei  copiii  va  creşte. 

14.  Dar  lucrurile  acestea,  pe  care  Eu  vi  le-am  spus  acum,  ţineţi-le  pentru  voi;  căci  ele,  oricât 
de  cunoscute  ar  fi,  tot  nu  vor  contribui  cu  nimic  la  salvarea  oamenilor  din  acest  timp.  însă  la 


1  Despre  acele  evenimente  vezi  „Casa  (Gospodăria)  Domnului”  de  Jakob  Lorber. 

momentul  potrivit,  atunci  când  oamenii  vor  fi  în  stare  să  suporte  o  revelaţie  mai  profundă, 
le  voi  dezvălui  chiar  Eu  aceste  lucruri  în  detaliu.  Acum  aţi  înţeles  totul  bine?” 

15.  Iar  Ioan  a  spus:  „Doamne,  Unica  mea  Iubire,  lucrurile  acestea  le-am  înţeles;  căci  din 
nou  Tu  Te-ai  exprimat  atât  de  limpede,  încât  mi-a  fost  foarte  uşor.  Cât  despre  ceilalţi  fraţi,  dacă  şi 
ei  au  înţeles  sau  nu  totul  aşa  cum  trebuie,  îţi  vor  spune  cu  siguranţă  chiar  ei,  fiecare  pentru  sine!” 

16.  Şi  toţi  (în  afară  de  Iuda)  au  spus  că  au  înţeles  foarte  bine. 

17.  Numai  ucenicul  acesta,  Iuda,  a  spus:  „Mie,  Doamne,  nu-mi  este  prea  clar!” 

18.  Eu  am  spus:  „Din  moment  ce  tuturor  celorlalţi  fraţi  le  este  clar,  în  afară  de  tine,  care 
întotdeauna  te-ai  lăudat  cu  inteligenţa  ta,  atunci  întreabă-i  pe  fraţii  tăi  şi  ei  îţi  vor  explica  ceea  ce 
n-ai  priceput!  Căci  smerenia  înţelege  totul  mult  mai  repede  decât  trufia  înrădăcinată,  egoistă,  care, 
dacă  vei  continua  să  perseverezi  în  ea,  va  deveni  demonul,  judecătorul  şi  moartea  ta.  Cu  ce  le  eşti 
tu  superior  tuturor  celorlalţi,  încât  să  fii  atât  de  vanitos?!  Fii  şi  tu  smerit,  dacă  vrei  să  scapi  din 
ghearele  Satanei!” 

19.  Şi  atunci  Iuda  s-a  dus  la  Nathanael,  cu  care  se  înţelegea  cel  mai  bine,  şi  l-a  întrebat 
diverse  lucruri,  pe  care  Nathanael  i  le-a  explicat.  Şi  când  s-a  lămurit  oarecum  şi  ucenicul  acesta  în 
legătură  cu  cele  prorocite  de  Mine  mai  înainte,  s-a  liniştit  şi  el  şi  n-a  mai  pus  alte  întrebări. 

20.  Unul  dintre  iudeii-greci,  care  era  şi  el  cu  Mine,  şi-a  exprimat  părerea  că  poate  n-ar  strica 
să  li  se  spună  şi  celorlalţi  evrei  câte  ceva  din  toate  acestea. 

2 1 .  Eu  am  spus:  „Ceea  ce  va  fi  necesar  pentru  ei  vor  afla  la  timpul  potrivit.  Dar  nu  au  nicio 
nevoie  să  ştie  toate  acestea.  însă  iată  că  vine  Lazăr  al  nostru.  Haideţi  să-l  aşteptăm!  El  a  stat  mult 
de  vorbă  cu  templierii  cei  deghizaţi  şi  să  vedem  ce  veşti  ne  aduce.” 

(Marea  Evanghelia  a  lui  Ioan,  Voi. 6) 


Sfârşitul  lumii.  Promisiunea  întoarcerii  lui  Hristos 

Judecata  generală  va  fi  asemănătoare  cu  cea  de  pe  timpul  lui  Noe.  Iubirea  va  dispărea  şi  se 
va  răci  complet;  credinţa  în  revelaţiile  cerului  şi  în  cunoaşterea  lui  Dumnezeu  transmisă  umanităţii 
va  cădea  pradă  minciunilor,  înşelătoriilor  şi  superstiţiei,  întreţinută  şi  exploatată  de  cei  puternici, 
care  se  vor  folosi  de  oameni  ca  de  nişte  animale,  şi  vor  lăsa  să  fie  masacraţi,  cu  răceală,  fără  nici 
un  pic  de  conştiinţă.  Va  trebui  ca  toţi  să  se  supună,  fără  să  crâcnească,  puterii  lor  pompoase.  Săracii 
vor  fi  chinuiţi  prin  tot  felul  de  presiuni,  spiritele  libere  vor  fi  persecutate  prin  tot  felul  de  mijloace, 
vor  fi  zdrobite.  Umanitatea  va  trece  prin  frământări  groaznice,  cum  nu  au  mai  fost  vreodată.  Dar 
acele  zile  nefericite  vor  fi  scurtate  datorită  numeroşilor  aleşi  ce  se  vor  afla  printre  săraci,  pentru 
că,  dacă  aceste  zile  nu  ar  fi  scurtate,  chiar  şi  cei  aleşi  vor  cădea. 

Până  atunci  vor  trece  o  mie  de  ani  şi  încă  aproape  o  mie  de  ani;  atunci  îi  voi  trimite 
printre  săraci  pe  îngerii  Mei,  cu  trâmbiţele  lor,  ( Vezi  selecţia  tematică: Trâmbiţele  apocaliptice  ”, 
-  şi  pe  Slideshare;  my.edocr;  Google  Drive;  Scribd,  n.r.)  pentru  ca  şi  oamenii  cei  mai  decăzuţi, 
atinşi  de  moartea  spirituală,  să  iasă  din  noaptea  lor;  ca  o  tornadă  de  foc  care  se  va  rostogoli  de  la 
un  capăt  al  lumii  la  altul,  milioane  de  oameni  care  vor  fi  treziţi  (din  punct  de  vedere  spiritual)  se 
vor  năpusti  asupra  puterilor  lumii  şi  nimeni  nu  le  va  putea  rezista. 

în  continuare  pământul  va  deveni  un  nou  paradis,  iar  Eu  îmi  voi  ghida  copiii  pe  calea  cea 

bună. 


Ultima  ispită  a  Satanei 

După  încă  o  mie  de  ani,  prinţul  nopţii  va  fi  din  nou  eliberat,  timp  de  o  scurtă  perioadă  de 
şapte  ani,  câteva  luni  şi  câteva  zile,  fie  pentru  a  cădea  definitiv,  fie  pentru  a  reveni  la  Tatăl. 

în  primul  caz,  interiorul  pământului  va  deveni  închisoarea  lui  veşnică,  în  timp  ce  suprafaţa 
pământului  va  deveni  un  paradis.  în  al  doilea  caz  pământul  va  deveni  cerul,  iar  moartea  cărnii 
(trupului)  şi  a  sufletului  vor  dispărea.  Cum  şi  de  ce?  Nici  măcar  primul  înger  din  cer  nu  trebuie  s- 
o  ştie.  Numai  Dumnezeu  ştie  aceasta. 

(Selecţii  din  Marea  Evanghelie  a  lui  Ioan) 

*** 

„Iată,  mulţi  dintre  regii  care  înainte  s-au  plecat  în  faţa  celui  de  pe  tron  şi-au  adunat  acum 
armatele  şi  au  pornit  la  luptă  împotriva  lui.  Priviţi,  bătălia  este  crâncenă,  iar  tronul  său  se  afundă 
din  ce  în  ce  mai  adânc  în  pământ.  Regii  care  continuă  să  i  se  închine  au  rămas  din  ce  în  ce  mai 
puţini  şi  nu  o  fac  decât  de  dragul  aparenţelor.  Cât  despre  cei  care  l-au  părăsit,  aceştia  îi  trimit  înapoi 
fulgerele  şi  săgeţile  emise  către  ei.  Cam  atât  despre  aceste  evenimente,  care  se  vor  petrece  între 
anii  1000-1700  după  trecerea  Mea  prin  această  lume. 

Şi  iată,  acum  Anticristul  încearcă  să  se  ridice  din  nou,  înconjurat  de  hoarde  întunecate,  iar 
o  parte  din  regi  îi  întind  mâna,  ajutându-1.  Aceştia  îşi  vor  pierde  însă  cât  de  curând  conştiinţa,  iar 
popoarele  pe  care  le  conduc  le  vor  smulge  coroanele  şi  le  vor  da  regilor  puternici.  Priviţi!  Tronul 
începe  să  se  scufunde,  iar  regii  se  grăbesc  către  el  şi  îl  despică  în  mai  multe  bucăţi.  în  acest  fel, 
puterea  şi  grandoarea  Anticristului  dispar  complet.  Deşi  continuă  să  arunce  cu  săgeţi  şi  cu  fulgere 
slabe  în  jurul  său,  acestea  nu  mai  pot  face  rău  nimănui.  Majoritatea  se  întorc  înapoi,  rănindu-1  pe 
el  şi  hoardele  lui  sinistre. 

Ce  semnifică  , norii  luminoşi’?  Ei  simbolizează  comunităţile  de  oameni  iluminate  de 
Adevărul  Divin.  Ele  se  apropie  din  ce  în  ce  mai  mult  unele  de  altele,  formând  în  final  o  singură 
mare  comunitate,  care  nu  reprezintă  altceva  decât  pământul  superior,  născut  din  cerul  de  lumină! 

Acest  pământ  nou  nu  se  va  naşte  însă  din  vechiul  pământ  natural,  prin  transformarea 
acestuia.  El  va  avea  o  vibraţie  diferită,  în  care  nu  vor  putea  intra  decât  acele  fiinţe  umane  care  se 
vor  considera  fraţi  şi  surori,  în  numele  Meu,  prin  acceptarea  plenară  în  inimile  lor  a  Adevărului 
Divin.  Ele  sunt  cele  care  vor  crea  pământul  spiritual. 

Pe  acest  nou  pământ  voi  fi  prezent  Eu  însumi,  guvernând  poporul  Celor  Aleşi  de  Mine, 
care  Mă  vor  vedea  de-a  pururi  şi  nu  Mă  vor  mai  pierde  niciodată. 

Priviţi  cât  de  puternică  este  lumina  care  va  coborî  din  acest  pământ  spiritual  către  cel  natu¬ 
ral,  iluminându-1  de  parcă  ar  fi  în  flăcări!  Mulţi  dintre  cei  morţi  vor  ieşi  din  mormintele  lor  şi  se 
vor  îndrepta  către  lumină,  îmbrăcându-se  cu  Veşmântul  Adevărului  şi  înălţându-se  la  rândul  lor 
către  noua  împărăţie.  Puteţi  observa  de  asemenea  alte  suflete,  de  o  calitate  net  inferioară,  încercând 
să  îmbrace  veşmântul  de  lumină  peste  hainele  lor  întunecate,  în  încercarea  de  a  crea  un  nou  regat 
păgân  anti-creştin,  bazat  pe  vibraţia  egoismului  şi  a  dorinţei  de  putere.  Ei  nu  vor  avea  însă  sorţi  de 
izbândă,  căci  îmi  voi  da  Eu  însumi  drumul  mâniei  Mele  divine,  adică  focului  Adevărului  Meu. 
Iată,  îngerii  Mei  coboară  asupra  lor  ca  nişte  săbii  aprinse,  aruncându-i  în  abisul  fără  fund  al  anihi¬ 
lării  depline.  Aceasta  este  marea  judecată  finală,  care  se  va  petrece  peste  încă  o  mie  de  ani.  Această 
perioadă  va  fi  numită  Domnia  lui  Hristos  pe  Pământ  Timp  de  o  Mie  de  Ani,  şi  nu  va  fi  întreruptă 
decât  de  un  scurt  război,  care  se  va  încheia  cu  această  judecată  finală.  Victoria  care  va  fi  obţinută 
va  dura  apoi  de-a  pururi. 

In  acele  vremuri,  principalul  accent  în  ajutorarea  semenilor  va  fi  pus  pe  educaţia  corectă  a 
copiilor  şi  pe  sprijinirea  eficientă  a  celor  bătrâni  şi  slăbiţi,  cu  toată  iubirea.  Pe  acest  pământ  beatific, 
căsătoria  va  fi  permisă,  dar  numai  în  conformitate  cu  Ordinea  Mea.  Un  mare  număr  de  copii  vor 

fi  procreaţi,  dar  nu  ca  urmare  a  pasiunilor  carnale,  ci  din  iubirea  cea  mai  pură,  şi  asta  până  la 
sfârşitul  pământului. 

Cred  că  aţi  înţeles  acum  în  ce  va  consta  marea  judecată  a  păgânilor  de  pe  pământ”. 

Atunci,  discipolii  M-au  întrebat: 

„învăţătorule  şi  Doamne!  Vom  putea  asista  şi  noi  la  toate  aceste  evenimente,  din  regatul 
spiritelor?  Şi  cât  timp  va  continua  să  existe  acest  pământ  beatific  până  la  sfârşitul  timpului  său?” 

Eu:  „Se  înţelege  de  la  sine  că  veţi  putea  asista  şi  voi,  din  împărăţia  cerurilor,  la  aceste 
evenimente.  Nu  numai  că  veţi  putea  vedea,  auzi  şi  simţi  tot  ce  se  va  petrece  pe  pământ,  dar  voi 
veţi  fi  liderii  umanităţii  din  acele  vremuri.  Acest  lucru  va  fi  valabil  nu  doar  pentru  oamenii  de  pe 
noul  pământ,  ci  şi  pentru  întregul  macrocosmos  (marele  Om  al  Creaţiei),  precum  şi  pentru  nenu¬ 
măratele  comunităţi  din  ceruri,  care  nu  sunt  limitate  în  nici  un  fel. 

Adevăr  vă  spun:  nimeni  nu  a  văzut  şi  nu  a  simţit  vreodată  preafericirile  pe  care  le  rezervă 
Tatăl  Divin  celor  care  îl  iubesc  mai  presus  de  orice!  V-aş  mai  putea  arăta  multe  lucruri  din  cele  ce 
vor  urma,  dar  nu  le-aţi  putea  suporta  încă.  Când  Spiritul  Adevărului  şi  al  Vieţii  va  coborî  asupra 
voastră,  iar  voi  veţi  renaşte  întru  spirit,  Duhul  Meu  vă  va  ghida  prin  toate  profunzimile  Luminii 
Mele,  uluindu-vă.  Abia  atunci  veţi  înţelege  pe  deplin  Marile  Cuvinte  pe  care  vi  le-am  adresat  acum, 
şi  prin  voi,  pe  care  le-am  adresat  întregii  umanităţi! 

în  ceea  ce  priveşte  cea  de-a  doua  întrebare  pe  care  Mi-aţi  pus-o,  aceasta  nu  dovedeşte  prea 
multă  înţelepciune.  Căci  nu  există  un  număr  pe  care  mintea  să-l  poată  cuprinde  şi  care  să 
exprime  anii  pe  care  îi  va  parcurge  pământul  până  la  dispariţia  sa.  Chiar  dacă  v-aş  spune  un 
asemenea  număr,  el  nu  are  nici  o  relevanţă  pentru  cei  care  trăiesc  în  împărăţia  spiritelor. 


Despre  împărăţia  de  O  Mie  de  Ani 

1.  (Domnul  nostru  Iisus  Hristos):  „Dar  iată  că  deja  soarele  inundă  totul  cu  lumina  sa,  şi 
sinistrele  hoarde  o  iau  la  fugă  în  toate  zările,  mai  puţin  în  partea  dinspre  care  vin  razele  soarelui. 
In  faţa  luminii  sale,  totul  păleşte  şi  se  cufundă  în  uitare. 

2.  Şi  priviţi  în  continuare:  un  nou  pământ  se  fonnează  din  norişorii  cei  luminoşi!  Ce  pot  să 
reprezinte  aceşti  norişori?  Aceştia  reprezintă  uniunile  formate  din  oameni  luminaţi  de  Adevărul 
Divin.  Şi  iată  că  aceste  uniuni  se  apropie  din  ce  în  ce  mai  mult  unele  de  altele  şi  fonnează  o  uniune 
mai  mare,  şi  aceasta  este  chiar  Noul  Pământ,  deasupra  căruia  se  întinde  un  nou  cer,  plin  de  lumină 
şi  de  claritate ! 

3.  Totuşi,  să  nu  credeţi  că  Pământul  natural  va  dispărea  atunci  şi  că  un  altul  îi  va  lua  locul, 
ci  doar  că  oamenii  care  au  primit  în,  interiorul  lor  pe  deplin  Adevărul  Divin  vor  deveni  adevăraţi 
fraţi  şi  surori  în  numele  Meu  şi  vor  crea  împreună  un  nou  pământ  spiritual. 

4.  Atunci  Eu  însumi  voi  fi  pe  acest  nou  pământ  şi  voi  domni  printre  ai  Mei,  şi  ei  vor  fi  în 
legătură  cu  Mine  şi  Mă  vor  putea  vedea  neîncetat. 

5.  Priviţi  ce  se  petrece  acum  cu  vechiul  Pământ:  lumina  coboară  în  şuvoaie  din  ce  în  ce  mai 
dense  de  pe  Noul  Pământ  către  cel  vechi  şi  îl  luminează  pe  acesta  atât  de  intens,  încât  el  pare  în 
întregime  cuprins  de  flăcări!  Vedeţi  o  mulţime  de  morţi  care  parcă  ies  din  morminte  şi  aleargă  spre 
lumină;  ajunşi  aici,  sunt  de  îndată  înveşmântaţi  în  haina  Adevărului  şi  plutesc  apoi  în  sus,  către 
împărăţia  Noului  Pământ. 

6.  Dar  remarcaţi  în  acelaşi  timp  că  o  mare  parte  dintre  oamenii  întunecaţi  se  străduiesc  să 
îmbrace  haina  luminii  peste  veşmântul  lor  negru,  pentru  a  recrea  astfel,  din  egoism  şi  dorinţă  de 
putere,  un  nou  păgânism  anticristic.  Eu  însumi  voi  dezlănţui  asupra  lor  mânia  Mea,  care  este  focul 

Adevărului  Meu,  iar  îngerii  Mei,  năpustindu-se  asupra  lor,  cu  săbiile  lor  scânteietoare,  vor  zădăr¬ 
nici  toate  eforturile  acestor  oştiri  negre  şi  le  vor  arunca  în  abisul  distrugerii  totale. 

7.  Aceasta  va  fi,  după  o  mie  de  ani,  ultima  şi  cea  mai  mare  judecată.  Această  perioadă  va 
fi  numită  împărăţia  Mea  de  O  Mie  de  Ani  pe  pământ,  şi,  prin  această  ultimă  judecată,  ea  va  fi 
întreruptă  pentru  foarte  scurt  timp  şi  pentru  ultima  oară  de  către  un  episod  războinic;  dar  victoria 
va  fi  rapidă  şi  completă  pentru  toate  timpurile  care  vor  veni.  De  atunci  nu  va  mai  fi,  în  cer  şi  pe 
pământ,  decât  un  singur  păstor  şi  o  singură  turmă.  Eu  voi  fi  acest  păstor,  iar  turma  va  fi  formată 
din  oamenii  acestui  pământ,  în  perfectă  uniune  cu  preafericiţii  din  Cerurile  Mele. 

8.  Căci  aceştia  din  urmă,  la  fel  ca  la  începuturile  omenirii,  vor  fi  din  nou  în  legătură  cu 
oamenii  de  pe  pământ.  Dar  până  să  se  petreacă  aceasta,  Pământul  natural  va  trebui  să  sufere  foarte 
mari  transformări.  Mari  teritorii  care  astăzi  sunt  încă  acoperite  de  întinsa  şi  adânca  mare  se  vor 
ridica  pentru  a  deveni  pământuri  mănoase,  şi  mulţi  dintre  munţii  care  acum  sunt  foarte  înalţi  se  vor 
micşora,  iar  vârfurile  lor  fărâmiţate  vor  acoperi  un  mare  număr  de  gropi  şi  de  văi  adânci,  unde  se 
vor  forma,  cu  timpul,  pământuri  fertile. 

9.  Oamenii  din  acele  vremuri  nu  vor  mai  râvni  la  comori  pământeşti  trecătoare,  şi  de  aceea 
vor  putea  să  trăiască  pe  pământ,  fericiţi  şi  prosperi,  de  o  mie  de  ori  mai  mulţi  oameni  decât  acum. 
Mai  mult,  în  acele  timpuri  bolile  nemiloase  care  aduc  suferinţă  trupului  vor  dispărea  de  pe  pământ. 
Oamenii  vor  atinge  liniştiţi  o  vârstă  înaintată  şi  vor  putea  să  facă  mult  bine,  şi  nimeni  nu  se  va  mai 
teme  de  moartea  trupului,  pentru  că  va  vedea  foarte  clar  în  faţa  lui  viaţa  cea  eternă  a  sufletului. 

10.  în  acele  timpuri,  principala  grijă  a  binefăcătorilor  va  consta  în  buna  educaţie  a  copiilor, 
precum  şi  în  aceea  ca  omul  în  putere  să  sprijine  cu  toată  dragostea  şi  din  toate  puterile  sale  slăbi¬ 
ciunea  celor  în  etate. 

1 1 .  Pe  acest  nou  pământ  fericit  vor  fi  încheiate  şi  căsătorii,  dar  aşa  cum  se  face  în  Ceruri, 
numai  după  Ordinea  Mea;  vor  fi  zămisliţi  şi  foarte  mulţi  copii,  dar  nu  pe  calea  desfrâului,  ci  pe 
calea  adevăratei  profunzimi  a  iubirii.  Şi  aşa  va  fi  până  la  sfârşitul  timpurilor  acestui  pământ. 

12.  Aveţi  acum  o  imagine  fidelă  a  ultimei  judecăţi  a  păgânilor  de  pe  întregul  pământ,  pe 
care  o  puteţi  înţelege  cu  uşurinţă.” 

Marea  Evanghelie  a  lui  Ioan  Voi. 8  Cap.  48 

